Καλλιόπη Βαρδάκα: Το καθημερινό σημειωματάριο του μικρομέτοχου (Τετάρτη 29 Δεκεμβρίου 2021)-\nΚαλλιόπη Βαρδάκα: Το καθημερινό σημειωματάριο του μικρομέτοχου (Τετάρτη 29 Δεκεμβρίου 2021)\nΟι επιπτώσεις που έχει η φονική πανδημία του κοροναϊού στα παιδιά μπορούν να συγκριθούν μόνο με εκείνες ενός πολέμου ευρείας κλίμακας\nΑνατριχίλα προκαλεί η διαπίστωση των επιπτώσεων που έχει η φονική πανδημία του κοροναϊού στα παιδιά, επιπτώσεων που μπορούν να συγκριθούν μόνο με εκείνες ενός πολέμου ευρείας κλίμακας.\nΣύμφωνα με τα στοιχεία τα τελευταία δύο χρόνια χιλιάδες παιδιά ανά τον κόσμο έμειναν ορφανά, χάνοντας τον έναν από τους δύο γονείς τους από τη νόσο Covid-19.\nΣύμφωνα με το ρεπορτάζ του Star, κάθε 12 δευτερόλεπτα ένα παιδί χάνει τον κηδεμόνα του από τον φονικό ιό.\nΤους τελευταίους 14 μήνες, ενάμισι εκατομμύριο παιδιά σε όλο τον κόσμο έχουν χάσει τον έναν από τους δύο γονείς τους, ή έναν παππού ή κάποιον άλλο συγγενή που τα φρόντιζε.\nΗ μελέτη του Κέντρου Ελέγχου και Πρόληψης Νοσημάτων των ΗΠΑ αναδεικνύει το μέγεθος του προβλήματος.\nΗ αναγωγή για τα ελληνικά δεδομένα δείχνει ένα στα 5.000 παιδιά να μένουν ορφανά τουλάχιστον από τον ένα γονιό τους εξαιτίας του κοροναϊού τον τελευταίο χρόνο.\nΑΛΕΞ.ΥΦΑΝΤΗΣ: Όσοι σκέφτεστε να επισκεφθείτε το Ελληνικόν experience park και δεν μένετε κοντά στην περιοχή ξανασκεφτείτε το. Απίστευτη ταλαιπωρία για να μπεις αλλά και να βγείς…που να τύχει και κάποιο επείγον περιστατικό….μαντρωμένοι στη φάκα όλοι….\nΘ.ΛΥ: Πρώτη μέρα του νέου “κύματος” σήμερα. Κι από τα 21.657 #κρούσματα, μόνο το 5% ήταν 65+ ετών. Το ποσοστό αυτό κυμαινόταν περί το 10% όλο τον Οκτώβριο/Νοέμβριο, και 15% την άνοιξη. Οι νεότεροι πρέπει να προσέξουμε ΠΑΡΑ ΠΟΛΥ τις επαφές μας με τους ηλικιωμένους αυτές τις μέρες…\nhttps://twitter.com/i/status/1475828567766446088- Με τη νέα έκδοση του Covid Free GR Wallet, πλέον, όλοι μπορούν με μία απλή κίνηση να επιδεικνύουν ταυτόχρονα τα πιστοποιητικά εμβολιασμού και ταυτοπροσωπίας, όποτε χρειαστεί. Ένα ακόμα βήμα του Ψηφιακού Κράτους για την προστασία της δημόσιας υγείας και τη διευκόλυνση των πολιτών.\nΤο ότι δεν έχει φτιάξει σέρβερ ο Πιερρακάκης που να δέχεται 10.000.000 ενεργούς χρήστες ταυτόχρονα αντικατοπτρίζει και την αποτυχία της κυβέρνησης.\nΚύριε Ιάσονα @Iasonas_Apost ο Αχμέτ από το Πακιστάν μου είπε να σας ρωτήσω αν τα 8.000€ που του ζητάνε για να τον περάσουν από το Κουσάντασι στη Σάμο είναι καλή τιμή. Του είπαν ότι 4.000€ πάνε στο τουρκικό λιμενικό, 2.000€ στον καπετάνιο και 2.000€ στη ΜΚΟ που τον περιμένει.\nΑίσχος! Σφυρίζουν αδιάφορα για το ορφανοτροφείο της διαστροφής και της κολάσεως! Οι βιασμοί παιδιών, η ‘σκοτεινή’ διευθύντρια και η συγκάλυψη των οργίων!\n«Συγκάλυψη» Η Υφυπουργός Εργασίας η οποία αποκάλυψε προ ημερών τις καταγγελίες των εργαζομένων στο κολαστήριο και από τότε οι εξελίξεις τρέχουν, μίλησε ξεκάθαρα για συγκάλυψη, λέγοντας ότι η διοίκηση της δομής δεν έχει κάνει τίποτα μέχρι σήμερα, ούτε καν ΕΔΕ!\n«Μιλάμε και με τη διευθύντρια της δομής, και την ρωτάμε τι κάνει.\n“Δεν σάς φοβίζει αυτό το πράγμα;\nΕίχατε την καταγγελία, δεν κάνατε κάτι δεν καταλαβαίνουμε γιατί.\nΤώρα που έχει πάει στον εισαγγελέα, μήπως τους βγάλετε τους υπαλλήλους αυτούς σε υποχρεωτική άδεια;\nΜήπως τους κάνετε μία Ε.Δ.Ε.;\nΜήπως επιτέλους κάνετε τη δουλειά σας σωστά;”.\nΝομίζω ότι είναι θέματα συγκάλυψης. Δεν είμαι ούτε δικαστής, ούτε εισαγγελέας για να κρίνω».\nΕν τω μεταξύ η μόνη πρόταση του ΣΥΡΙΖΑ κατά της πανδημίας είναι να γίνουν πρόωρες εκλογές…\nΑν κάτι απέδειξε ο Κυριάκος Πιερρακάκης είναι ότι ο προκάτοχος του Νίκος Παππάς, εκτός του ότι έζεχνε από παντού, ήταν και τελείως άχρηστος…\nΈνα, έστω ένα από τα ΑΡΔ δεν έχει μετανιώσει, να πει «ΟΚ, καλά τα λεφτά, αλλά δεν μπορώ να στηρίζω άλλο έναν παρανοϊκό όταν κινδυνεύει η χώρα μου»;\nΣτα 2.000 κρούσματα κάνουμε λοκντάουν. Στα 21.000 κρούσματα χαμηλώνουμε τη μουσική. Τι δεν καταλαβαίνεις;\nΤα μέτρα επρεπε να τα πάρουμε από τις αρχές Δεκεμβρίου λέει ο Νικήτας Κακλαμανης και αποκαλύπτει ότι φοβήθηκαν την αντιπολίτευση. Χωρίς σχόλιο.\n176 εκ. για τις δομές, όταν μόλις 183 εκ. για όλο τον πρωτογενή τομέα που μαστίζεται από την ακρίβεια κ 300 εκ. για όλα τα νοσοκομεία εν μέσω πανδημίας!\nΠαιδάκια, θέτε δε θέτε ο ΣΥΡΙΖΑ κράτησε όρθιο το ερείπιο που του παρέδωσε η ΝΔ, έσωσε το ΕΣΥ και έδωσε γεμάτα ταμεία στο ακροδεξιό τσίρκο του Μητσοτάκη. Φυσικά και θα διαχειριζόταν την πανδημία τουλάχιστον 50 φορές καλύτερα και θα υπήρχε διαφάνεια γιατί δεν θα τον ξέπλεναν τα ΜΜΕ\nΑνέβασα πιστοποιητικό και ταυτότητα στο Covid free wallet. Βλέπω την ταυτότητας μου σε ψηφιακή μορφή(η πλαστική είναι φθαρμένο κουρέλι από τα χρόνια) και δεν μπορώ να το πιστέψω. Ένα μεγάλο ευχαριστώ στον Νίκο Παππά για το έργο που άφησε και το οποίο καπηλεύεται ο Πιερρακακης\nΗ έλλειψη έγκυρης και απαλλαγμένης από σκοπιμότητες πληροφόρησης, είναι ένα από τα πιο σημαντικά, βαθιά προβλήματα της Ελλάδας – πόσο μάλλον όταν δεν πρόκειται για μια τυχαία αμέλεια. Εάν δεν λυθεί και συνεχίσει να επιδεινώνεται, δεν θα υπάρξει δυστυχώς ποτέ μέλλον για τη χώρα.\nΟ Τσίπρας ζητάει να πάρει μέτρα ο Μητσοτάκης για την αύξηση-#κρουσματα και στη Βουλή τα καταψηφίζει… Ας ελπίσουμε ότι θα ξυπνήσει ο κόσμος και θα σταθεί στο ύψος των περιστάσεων στέλνοντάς τους και πάλι στο 3%, όπου ανήκουν.Σε κάθε άλλη περίπτωση είμαστε άξιοι της μοίρας μας\nΧάνει τον έλεγχο του βαν ο δουλέμπορος, νεκροί οι μετανάστες, κιχ δεν ακουγεται από διασώστες κ ΣΥΡΙΖΑ. Χτυπάει το σαπιοκάραβο στα βράχια, πνίγονται οι μετανάστες, κράτος δολοφόνος φωνάζουν οι διασώστες κ ο ΣΥΡΙΖΑ. Τι συμβαίνει; Το ναυάγιο προφανώς βολεύει καλύτερα επικοινωνιακά!\nΚυριάκος Πιερρακακης ο άνθρωπος που σε 2,5 χρόνια έχει πάει την Ελλάδα 20 χρόνια μπροστά! Αδιαμφισβήτητα είναι«ο Υπουργός της Χρονιάς» και συνεχίζει ακάθεκτος να κάνει την ζωή μας απλή πατώντας ένα κουμπί από το κινητό μας!\nhttps://twitter.com/i/status/1475769945116098560- Απολαυστική συνομιλία – δείχνει ακριβώς το υψηλό επίπεδο και τη γνώση της διακυβέρνησης της Ελλάδας. Βρίσκουν βέβαια και τα κάνουν, για να είμαστε αντικειμενικοί.\nΠριν μήνες ανέβασε φωτογραφία για το εμβόλιο τ Μπακογιάννη ότι ήταν fake. Σήμερα ανέβασε φωτό του 2019 γράφοντας ότι ο Μητσοτάκης κάνει διακοπές ενώ τα #κρούσματα είναι στα ύψη. Ξεπεσμός δεν είναι μόνο να παίζεις βρώμικα,ξεπεσμός είναι σε αυτή την ηλικία να σε κράζουν κ οι πέτρες.\nΒάζεις σε ιστιοπλοϊκό 10 ατόμων, 80 άτομα κ αναρωτιέσαι τι μπορεί να πάει στραβά; Τους στέλνεις σε σίγουρο θάνατο. Κι όμως, δεν κατηγορούν τους αδίστακτους διακινητές, αλλά την άκαρδη την Ευρώπη.\nΌλα όσα μπορεί να σκέφτεται ένας μεταφορέας:\n«Τα 10 λεπτά δεν είναι φιλοδώρημα» και ακόμα 9 ενοχλητικές συμπεριφορές…\nΤο να κάνεις ντελίβερι δεν είναι και το πιο εύκολο πράγμα στον κόσμο, με αποτέλεσμα πολύ συχνά αρκετοί ντελιβεράδες να έρχονται σε δύσκολη θέση. Τι σκέφτεται λοιπόν την ώρα που βγάζετε πάνω του τις παραξενιές σας;\nΔεν μου ανήκει το εστιατόριο, αυτό σημαίνει ότι δεν μπορώ να σου κάνω καλύτερη τιμή. Μην παζαρεύεις και μην παραπονιέσαι σε εμένα για την ακρίβεια της πίτσας».\n«Τα 10 λεπτά δεν θεωρούνται φιλοδώρημα. Το ξέρω ότι δεν είσαι υποχρεωμένος να μου αφήσεις tips αλλά αν θέλεις να μου αφήσεις, τότε πρόσθεσε κάτι παραπάνω. Όλοι οι ντελιβεράδες υπολογίζουμε στα tips και πραγματικά τα έχουμε ανάγκη».\n«Εάν η είσοδος του σπιτιού σου δεν είναι προφανής ή το κουδούνι δεν γράφει όνομα φρόντισε να ενημερώσεις το κατάστημα! Δεν μου αρέσει να παίζω τον ντετέκτιβ, ειδικά μες τη νύχτα».\n«Εμφανίσου κόσμια και φόρα καμιά μπλούζα -μην ξεχνάμε και το παντελόνι- δεν είμαι υποχρεωμένος να σε βλέπω με το σώβρακο και δεν είσαι μοντέλο της Victoria’s Secret για να μου φτιάξεις τη μέρα»\n«Μην είσαι αγενής μαζί μου και μην μου κλείνεις την πόρτα στα μούτρα! Κάνω μια ήδη δύσκολη δουλειά και δεν χρειάζομαι τους κακούς σου τρόπους να μου την κάνουν ακόμα πιο δύσκολη».\nΤι μπορεί να σκέφτεται ένας υπάλληλος ντελίβερι;\n«Μην βγάζεις χαρτονόμισμα των 100 ευρώ για να πληρώσεις μια παραγγελία των 4,30€! Δεν έχω να σου χαλάσω και πρέπει να πάρω σβάρνα τα περίπτερα της γειτονιάς χωρίς να βρίσκω πάντα κάποιον να μου χαλάσει.\nΕάν τύχει όντως να μην έχεις ψιλά ανέφερε το στην παραγγελία σου».\n«Μη μου πιάνεις την κουβέντα επειδή όλη μέρα δεν έχεις δει άνθρωπο ή επειδή θέλεις απεγνωσμένα να πεις κάπου το πρόβλημα σου. Είμαι ντελιβεράς, όχι ψυχολόγος».\n«Δουλεύω πάνω από 10 ώρες την ημέρα και ανυπομονώ να πάω σπίτι μου να ξεκουραστώ, μην παραγγέλνεις 10′ πριν κλείσει το κατάστημα και μετά περιμένεις να σου έρθω με το χαμόγελο ως τα αυτιά».\n«Όταν έρχεσαι να μου ανοίξεις φρόντισε να έχεις τα χρήματα έτοιμα στο χέρι και να μην τα ψάχνεις εκείνη την ώρα σε τσέπες και τσάντες. Έχω πολλές παραγγελίες να παραδώσω και με καθυστερείς».\n«Εκνευρίζομαι όταν χτυπάω το κουδούνι και περιμένω 10′ μέχρι να μου ανοίξεις. Ξέρεις ότι θα έρθω επομένως μην μπαίνεις για ντουζ μόλις παραγγείλεις».\nΔηλαδή με το λουκέτο της εστίασης στις 12, θα σταματήσει η διασπορά? Πάλι οι ίδιες γελοιοτητες, από τους ίδιους ανίκανους που δύο χρόνια πανδημίας, δεν έχουν μάθει και δε μπορούν να διαχειριστούν τίποτα… Άχρηστοι, ηλίθιοι και επικίνδυνοι\nTotal significant influencer είσαι στη wall street, εδώ είσαι απλήρωτος 6 μήνες που πήρες το “δώρο” 21/12 στις 11:05 και στις 11:08 το επέστρεψες στο αφεντικό με αντάλλαγμα 2 μισούς μισθούς και υποσχετική να πάρεις τους υπόλοιπους πριν το Πάσχα …\nΑν ο επιστήμονας Ηλίας Μόσιαλος κρίνεται «ένοχος για βλασφημία» τότε οι διαπρύσιοι ιεροκήρυκες -σκοταδιστές που από την αρχή της πανδημίας έως σήμερα οδήγησαν χιλιάδες θρησκόληπτους σε ΜΕΘ και τάφους, κρίνονται «ένοχοι serial killers»\nΑπό το 2021 κρατάμε ότι για πρώτη φορά στην ιστορία, κόμμα (ο ΣΥΡΙΖΑ), ζητούσε επίμονα εκλογές χωρίς να έχει πρόγραμμα, λέγοντας ότι αυτό θα το παρουσιάσει στο συνέδριο του που θα γίνει (αν γίνει) τέλη Φεβρουαρίου του 2022! Σουρεαλισμός!\nΗ Ακρίτα ξαναπόσταρε παλιά φωτό του Μητσοτάκη & της οικογένειας του για να τσιμπήσει κανενα λάικ και να κάνει την προπαγάνδα της. Έκανε μετά φυσικά edits και έγιναν διορθώσεις, διευκρινίσεις κλπ. Αν τους περιλάβουν όμως τα ελληνικά hoaxes θα το ρίξουν στο ότι έκαναν πλάκα πάλι…\nΚάποιοι από αυτούς όμως, δυστυχώς θα πρέπει να αλλάξουν τηλέφωνο, καθώς σύμφωνα με το δημοσίευμα οι εταιρίες θα σταματήσουν να παρέχουν ενημερώσεις ασφαλείας και λογισμικού σε αρκετά παλιότερα μοντέλα\nΚορωνοϊός: Ρεκόρ κρουσμάτων και στη Γαλλία με σχεδόν 180.000 μολύνσεις\nΜε κορωνοϊό ο Λάκης Λαζόπουλος: Στην ανάρτησή του, αφήνει και ένα… «τρομακτικό» μήνυμα.\n«Γεια σας. Αφού ενημέρωσα όσους συνάντησα τις 2 τελευταίες ημέρες ενημερώνω κι εσάς ότι βρέθηκα θετικός στον κορωνοϊό!», ανάφερε ο Λάκης Λαζόπουλος, σε ανάρτησή του στο Instagram.\n«Ευτυχώς με ήπια συμπτώματα! Περαστικά σε όλες και σε όλους!!! Μέχρι τις 3 Ιανουαρίου μπορεί να έχουμε προλάβει να κολλήσουμε όλοι!!», προσθέτει ο 65χρονος ηθοποιός\nΤην ανάγκη να κλείσει τα ανοιχτά μέτωπα που έχει με δύο πολύ ισχυρούς μιντιάρχες της χώρας, τον ιδιοκτήτη του ΣΚΑΪ, Γιάννη Αλαφούζο, και το αφεντικό της Alter Ego, Βαγγέλη Μαρινάκη, εισηγούνται ολοένα και περισσότερα στελέχη της Κουμουνδούρου στον Αλέξη Τσίπρα.\nΜάλιστα, μετά την εκλογή Ανδρουλάκη στην ηγεσία του ΚΙΝ.ΑΛ. και τη δυναμική που καταγράφει στις δημοσκοπήσεις, η σχετική προτροπή προς τον Τσίπρα μοιάζει με αναγκαιότητα.\nΠληροφορίες εμφανίζουν τον πρώην πρωθυπουργό να έχει (ήδη) ξεκινήσει επαφές με επιχειρηματίες (όχι κατ’ ανάγκη των media), θέλοντας να κλείσει πληγές του παρελθόντος. Σε κάθε περίπτωση, η δυσχερής θέση στην οποία έχει περιέλθει ο ΣΥΡΙΖΑ σε επίπεδο αντιμετώπισης από τα Μέσα είναι μία από τις βασικές ασκήσεις που επιβάλλεται να λύσει ο Τσίπρας.\nΤο θέμα είναι αν οι καναλάρχες και οι εκδότες θα δείξουν την απαιτούμενη διάθεση, από τη στιγμή που ακόμα και στην πρόσφατη ομιλία του στη Βουλή ο πρώην πρωθυπουργός κατακεραύνωνε τη σχέση της κυβέρνησης με τους καναλάρχες.\nΣε κάθε περίπτωση, στην Κουμουνδούρου, βλέποντας και την αντιμετώπιση της οποίας τυγχάνει ο Νίκος Ανδρουλάκης, αντιλαμβάνονται, έστω και έπειτα από πολλά χρόνια, ότι δεν μπορούν να δώσουν τη μάχη με το «Documento» και το left.gr.\nΣε αυτήν, άλλωστε, την κατεύθυνση κινείται και η σχετική πίεση που ασκούν εδώ και καιρό στο στενό σύστημα Τσίπρα ουκ ολίγα προβεβλημένα στελέχη του ΣΥΡΙΖΑ, που διαμηνύουν σε όλους τους τόνους πως «με λογικές και συμβουλές Καρτερού δεν μπορείς να συγκροτήσεις μια θεσμική συμπεριφορά στο κομμάτι των μέσων μαζικής ενημέρωσης».


Πώς θα σπιντάρεις το μεταβολισμό σου πριν την Πρωτοχρονιά | KINESIS GYM\nΤρώγοντας πολλά μικρά γεύματα μέσα στη μέρα αναζωπυρώνεις το μεταβολικό σου ρυθμό: και αυτό είναι ανεξάρτητο της σύνθεσης (σε πρωτεΐνες, υδατάνθρακες ή λίπος) των τροφών που καταναλώνεις.\nΈνα θερμιδοβόρο πρωινό γεύμα θα το κάψεις ευκολότερα μέσα στη μέρα: έτσι, δεν θα προσλάβεις έξτρα θερμίδες με ενδιάμεσα γεύματα.\nΌσο προπονείσαι με βάρη τόσο το καλύτερο για το μεταβολισμό σου: οι μύες παίρνουν τη θέση του λίπους, τόσο απλό.\nΑν δεν αντέχεις τα βάρη, οι αερόβιες ασκήσεις υψηλής έντασης έχουν παρόμοια οφέλη: καίνε το λίπος που καλύπτουν τους μυς.\nΚινήσου περισσότερο, λούφαξε λιγότερο: Αν ούτε τα βάρη ούτε το τρέξιμο είναι το φόρτε σου, προσπάθησε να περπατάς περισσότερο, να μην παίρνεις το ασανσέρ, να κάνεις πιο συχνά σεξ, να μην τρως στο κρεβάτι πριν κοιμηθείς, να βλέπεις τηλεόραση ενώ μαγειρεύεις κλπ.\nΤρώγε περισσότερο άπαχο κρέας, λιγότερους απλούς υδατάνθρακες και ακόμη πιο μεγάλες ποσότητες ωφέλιμου λίπους: Αντί για χοιρινή μπριζόλα επίλεξε φιλέτο κοτόπουλου, αντί για άσπρα μακαρόνια δοκίμασε τα ολικής άλεσης, αντί για παϊδάκια ψήσε στο κάρβουνο φρέσκο σολομό.\nΠίνε περισσότερο νερό: Έρευνες έχουν αποδείξει ότι ένα λίτρο νερού ημερησίως, βελτιώνει κατά 20% το μεταβολικό ρυθμό.\nΠρολαβαίνεις και να «σπιντάρεις» τον μεταβολισμό σου πριν την πρωτοχρονιά αλλα και να επωφεληθείς με απίστευτες προσφορές μόνο στο Kinesis-Gym .Τσέκαρε στο Eshop https://www.kinesis-gym.gr/shop/ τις προσφορές μας και κάνε ένα πραγματικό δώρο στον εαυτό σου. Και αν οχι στον εαυτό σου απόκτησε τις X-mas Gift Cards και χάρισε υγεία ευεξία και δύναμη στα αγαπημένα σου πρόσωπα. *Πληροφορίες στην γραμματεία του γυμναστηρίου ή στο 23410-20450


6 πράγματα που πρέπει να ξέρεις πριν ψάξεις έναν πρώην στα... - Y-olo.gr\n6 πράγματα που πρέπει να ξέρεις πριν ψάξεις έναν πρώην στα social media\nΜΗ ΦΡΙΚΑΡΕΙΣ, ΥΠΑΡΧΕΙ ΕΞΗΓΗΣΗ ΓΙΑ ΟΛΑ\nΘετικά, αρνητικά, αμηχανία, θλίψη και πόσα άλλα μπορείς να νιώσεις όσο ψάχνεις έναν πρώην στα social media. Τα θετικά που μπορούν να βγουν από αυτή την αναζήτηση - γιατί προφανώς υπάρχουν και θετικά - είναι να συνειδητοποιήσεις ότι δε νιώθεις πράγματα γι' αυτόν, ότι τον ξεπέρασες, ότι δε σου καίγεται καρφάκι που έκανε check in στον Κιάμο με άλλες 15 κοπέλες. Τα αρνητικά είναι - μάλλον - περισσότερα γιατί το πιο πιθανό είναι να θυμώσεις που άρχισε να βγαίνει σαν τρελός (ενώ με εσένα ήθελε να λιώνει στον καναπέ με μπύρα και πίτσα), που άρχισε να κάνει τόσο στενή παρέα με τις άκυρες κοπέλες της σχολής του, που ανεβάζει σέλφι όπου σταθεί κι όπου βρεθεί, που είναι κυριολεκτικά ένας άλλος.\nΑρχικά, ναα ξεκαθαρίσουμε ότι δεν υπάρχει κανένα πρόβλημα αν νιώθεις την ανάγκη να τον ψαχουλέψεις στα social media, η ανθρώπινη περιέργεια είναι άλλωστε από μόνη της μια πολύ καλή αιτία.Καλώς ή κακώς, τα μέσα κοινωνικής δικτύωσης σου δίνουν αυτή την καταραμένη δυνατότητα να μπαίνεις ανά πάσα στιγμή στην καθημερινότητα του και να μαθαίνεις μ' ένα κλικ από το αν άργησε στη δουλειά του, μέχρι τι φαγητό του έφτιαξε η μαμά του (instastory alert!).\nΞέρεις, όμως, τι πρέπει να σκεφτείς σε κάθε περίπτωση;\n1. Ποιά είναι τα κίνητρα σου άραγε; Υπάρχει διαφορά ανάμεσα στο ικανοποιώ-τη-φυσική-μου-περιέργεια και στο-ψάχνω-τι-κάνει-γιατί-τον- θέλω σαν τρελή. Συνήθως, όταν περνάμε ένα διάστημα χωριστά και βαριόμαστε ή δε βρίσκουμε κάτι άλλο να μας συγκλονίσει, έχουμε την τάση να γυρνάμε στα παλιά. Όταν σκεφτείς τι σε κάνει να τον αναζητάς, έστω και ηλεκτρονικά, θα καταλάβεις κιόλας ποια είναι τα βασικά σου κίνητρα.\n2. Ξέρεις που μπορεί να σε οδηγήσει όλο αυτό; Έστω ότι μπαίνεις στο προφίλ του στο facebook και βλέπεις όλο το δίσκο του Ρέμου να έχει ανέβει στον τοίχο του, με λόγια αγάπης και μετάνοιας, καρδούλες και υπονοούμενα. Έστω ότι πέφτεις στην παγίδα να του στείλεις, να μιλήσετε για ώρες, να βρεθείτε και να αγαπηθείτε από την αρχή. Έστω ότι αυτό είναι ένα από τα σενάρια που μπορεί να συμβούν, είσαι έτοιμη για κάτι τέτοιο;\n3. Ετοιμάσου να δεις πράγματα που δε θα σου αρέσουν. Σαν να λέμε, μπορεί ο πρώην σου ξαφνικά να κάνει ζωή που δεν έκανε μαζί σου - κι ας είχες φαγωθεί να πάτε εκδρομή, κι ας έβγαινε με φόρμα κάθε φορά που ήταν να βρεθείτε, κι ας έφτανε μόνο μέχρι το μπαρ της γειτονιάς του όταν ήταν να πάτε για ποτό. Τώρα, οργώνει όλη την πόλη, ντύνεται ωραία και προσέχει την παραμικρή λεπτομέρεια στην εμφάνιση του, κάνει εκδρομές και ταξίδια. Πόσο έξαλλη μπορεί να σε κάνει όλο αυτό; Θα σου πω εγώ, πολύ.\n4. Ζήτα συγγνώμη αλλά όχι να τα ξαναβρείτε μέσω social media. Αν έτυχε να πείτε και μια κουβέντα παραπάνω, ποτέ δεν είναι αργά να του ζητήσεις συγγνώμη. Το να του ζητήσεις όμως να βρεθείτε για να πάρεις πίσω όλες τις βαριές κουβέντες που είπες, μπορεί να γίνει αρκετά παρεξηγήσιμο. Οπότε μ' ένα μήνυμα ή έστω τηλεφώνημα, είσαι καλυμένη. Αν πάλι, θέλεις να τα ξαναβρείτε, τότε ναι, ζήτα του να βρεθείτε, αλλά μη χρησιμοποιήσεις το messenger ή το direct για να τον κυνηγήσεις.\n5. Μήπως δε βλέπεις τα πράγματα ρεαλιστικά; Μπορεί να είσαι όσο λυπημένος/ξενερωμένος/εκνευρισμένος είσαι κι εσύ, απλά να επιλέγει να δείξει ένα εντελώς διαφορετικό πρόσωπο μέσω των social media. Όπως και να είναι όμως, το ότι βλέπεις τις φωτογραφίες του και τα ποστ του και νιώθεις ότι σου λείπει, μπορεί να είναι απλά η δύναμη της συνήθειες και όχι μια πραγματική ανάγκη να είστε μαζί.\n6. Η σεξουαλική σου επιθυμία μπορεί να σε κάνει να πιστέψεις ότι τον θες. Σου λείπει αυτός, οι στιγμές σας, το πόσο τρυφερός ήταν μαζί σου και πάει λέγοντας. Αυτό δε σημαίνει ότι είσαι ερωτευμένη ή ότι τον αγαπάς όπως στις αρχές. Οι σεξουαλικές σκέψεις είναι αναμενόμενες, αλλά δεν είναι τίποτα παραπάνω από ερωτική επιθυμία.\nTAGS Social media, σχέση, πρώην, αγόρι, boyfriend, ex boyfriend, online, stalking\nYOLO ΚΑΙ ΝΑ ΜΑΣ ΓΡΑΦΕΙΣ! Ο πρώην μου επιμένει να τα ξαναβρούμε\nΜήπως να ξεκολλούσες από το παρελθόν του;


Zamberlan 960 Guide Gore TEX - AnestisOutdoor\nΟρειβατικό μποτάκι, σχεδιασμένο για απαιτητικά μονοπάτια, ιδανικό για πεζοπορίες και για κυνήγι.\nΕξωτερικό μέρος κατασκευασμένο από μονοκόμματο δέρμα (2,4 έως 2,6 mm) με Hydrobloc προστασία.\nΔιαθέτει περιφερειακή και ασύμμετρη προστασία από καουτσούκ για επιπρόσθετη ασφάλεια.\nΗ σόλα Vibram StarTrek είναι σχεδιασμένη από τη ZAMBERLAN ώστε να προσφέρει εξαιρετική πρόσφυση ακόμα και σε υγρά εδάφη.\nΕσωτερική μεμβράνη Gore-Tex Performance Comfort για πλήρη αδιαβροχοποίηση και εξαιρετική διαπνοή.\nΕνδιάμεση σόλα Density PU Wedge + PE για απορρόφηση κραδασμών.\nΤα κορδόνια κατεβαίνουν πολύ χαμηλά στην περιοχή των δακτύλων για καλύτερη αίσθηση του παπουτσιού.\nΒάρος: 820 gr.


Διαγνωστικά κέντρα: Η απεργία συνεχίζεται - Δε συμφώνησαν με τον Ξανθό - Ελλάδα - Νέα Κρήτη\nΤώρα διαβάζετε: Διαγνωστικά κέντρα: Η απεργία συνεχίζεται - Δε συμφώνησαν με τον Ξανθό\nΣυνεχίζεται η απεργία στα διαγνωστικά κέντρα\nΆκαρπη απέβη η συνάντηση μεταξύ του υπουργού Υγείας, Ανδρέα Ξανθού και εκπροσώπων του κλάδου των διαγνωστικών κέντρων.\nΗ συνάντηση πραγματοποιήθηκε το απόγευμα της Τρίτης, όμως οι εκπρόσωποι των διαγνωστικών κέντρων δεν απέσπασαν την ικανοποίηση του βασικού αιτήματός τους.\nΈτσι ο κλάδος συνεδριάζει στις 10 το πρωί της Τετάρτης στα γραφεία του Ιατρικού Συλλόγου Αθηνών, προκειμένου να αποφασισθεί το μέλλον των κινητοποιήσεων. Στην ολομέλεια που θα πραγματοποιηθεί αύριο Τετάρτη οπότε και θα κριθεί το μέλλον της απεργίας θα παραστούν εκπρόσωποι 40 φορέων από όλη τη χώρα.\nΌμως ο υπουργός Υγείας δήλωσε αδυναμία να προχωρήσει σε διαγραφή του ποσού, επισημαίνοντας ότι έχει νομικές δεσμεύσεις που δεν του επιτρέπουν να αυξήσει το προυπολογισμό για τις διαγνωστικές εξετάσεις.\nΩστόσο προχώρησε σε αύξηση του προϋπολογισμού για τον ΕΟΠΥΥ για το έτος 2019 κατά 30 εκατ. ευρώ. Όμως το κονδύλι με βάση τις πληροφορίες του ethnos.gr δεν θα κατευθυνθεί μόνο για τις διαγνωστικές εξετάσεις.\nΟ κλάδος εμφανίζεται προβληματισμένος μετά τις εξελίξεις αυτές γι’ αυτό και όπως έλεγαν καλά γνωρίζοντες στο ethnos.gr, όλα τα ενδεχόμενα είναι ανοικτά: Και να συνεχισθούν οι κινητοποιήσεις, αλλά ακόμη και να λήξουν και να συνεχισθούν μετά τις εκλογές.\nΆλλωστε δεν είναι λίγες οι φωνές που υποστηρίζουν ότι λόγω της προεκλογικής περιόδου, η κυβέρνηση είναι δεσμευμένη και δεν μπορεί να προχωρήσει σε κάποια νομοθετική πρωτοβουλία. Πάντως οι ιδέες που φαίνεται πως θα πέσουν στο τραπέζι είναι να συνεχισθούν οι κινητοποιήσεις και με άλλες μορφές, που να μην περιλαμβάνουν απαραίτητα και λουκέτα στα διαγνωστικά εργαστήρια και κέντρα.


Το Αφηρημένο Blog: Γιατί "σηκώνει πανιά" η ελληνική βιομηχανία\nΑναχωρούν λοιπόν από τη χώρα μας, τόσο η ΦΑΓΕ για το Λουξεμβούργο, όσο και Coca Cola EEE για την Ελβετία. Γιατί;\nΜια απάντηση, μεταξύ των πολλών που ακούμε αυτές τις μέρες, προσπαθεί να δώσει ο Γιώργος Κράλογλου, ο οποίος, με το δικό του καυστικό τρόπο και κόντρα στο λαϊκίστικο ρεύμα, σχολιάζει το ξεκίνημα και την κατάληξη ορισμένων μεγάλων βιομηχανικών μονάδων της χώρας μας, αναζητώντας παράλληλα τις αιτίες.\n"Οι μόνοι που δεν ένοιωσαν και δεν νοιώθουν έκπληξη, αλλά αντίθετα σχολιάζουν δυσμενώς όσους «ανοίγουν πανιά» και χάνονται από την Ελλάδα είναι οι Έλληνες πολιτικοί όλων των παρατάξεων", αναφέρει κάπου.\nΓενικότερα είναι μια ενδιαφέρουσα άποψη, με την προτροπή "να αλλάξει το κλίμα, αφού πρώτα ξεκαθαρίσουμε αν θέλουμε ιδιωτικές επενδύσεις στη χώρα". Αξίζει το κόπο να τη διαβάσει κανείς. Την παραθέτουμε στη συνέχεια αυτούσια, όπως δημοσιεύτηκε σήμερα (Παρασκευή, 12 Οκτωβρίου 2012) στο Capital.gr.\nΕίναι οι ίδιοι «λόγιοι αριστεροί» που κατεβάζουν από το ράφι τις κονσέρβες –συνθήματα «...για την ελληνική ολιγαρχία που φτιάχτηκε με τα λεφτά του σχεδίου Μάρσαλ και έβγαλε τα λεφτά της στην Ελβετία πίνοντας το αίμα του ελληνικού λαού...».\nΈχετε σκεφτεί τι «δεκεμβριανά» θα ζούσαμε αν, ας πούμε, ο πρωθυπουργός έπαιρνε τον κ. Φιλίππου, τον κ. Μυτηλιναίο, τον κ. Στασινόπουλο, τον κ. Κανελλόπουλο, τον κ. Παπαλεξόπουλο και άλλους βιομήχανους και (όπως έκανε η κ. Μέρκελ) τους πήγαινε στην Γερμανία και στην Γαλλία για δουλειές; Θα έπεφτε η Ακρόπολη και θα καιγότανε η Βουλή.\nΕυτυχώς που ουδέποτε Έλληνας πρωθυπουργός σκέφτηκε... να κάνει τέτοιο «ατόπημα».Ευτυχώς που όλοι τους παραμένουν πιστοί στη γραμμή «Εμείς είμαστε με το κράτος και με τους κρατικούς υπαλλήλους».


Πώς να εισαγωγή MKV σε iDVD για καύση m\nΌταν προσπαθείτε να εισαγάγετε MKV σε iDVD να εγγράψετε ένα νέο DVD, θα βρείτε δεν μπορείτε να εισαγάγετε MKV σε iDVD άμεσα. Ναι, το iDVD δεν υποστηρίζει MKV. Αν θέλετε να κάψετε MKV σε ένα νέο DVD μέσω iDVD, έχετε να μετατρέψετε MKV σε iDVD συμβατές μορφές. Να το κάνουμε, Wondershare Βίντεο μετατροπέα για Mac είναι μια μεγάλη βοήθεια. Μπορείτε να μετατρέψετε γρήγορα τα αρχεία MKV να χωρέσει iDVD, ακόμη και αν δεν ξέρετε τι μορφή είναι καλύτερο για το iDVD, για αυτό το app σας προσφέρει άμεσα μια βελτιστοποιημένη μορφή για iDVD. Η όλη διαδικασία είναι ακριβώς τρία απλά βήματα. Απλά ακολουθήστε το βήμα προς βήμα.\n1 φορτίο MKV αρχεία να αυτή MKV σε iDVD μετατροπέα βίντεο\nΓια να εισαγάγετε τα αρχεία MKV που θέλετε από τον υπολογιστή σας σε αυτό το app για τη μετατροπή βίντεο, έχετε δύο διαφορετικούς τρόπους για να γίνει αυτό, το ένα είναι να κάντε κλικ στην επιλογή αρχείο στο κύριο μενού, και στη συνέχεια επιλέξτε το φορτίο αρχεία πολυμέσων δυνατότητα να προσθέσετε σας τοπικά αρχεία MKV. Η άλλη είναι να σύρετε άμεσα αυτά τα αρχεία που θέλετε σε αυτό το app μετατροπή pane. Φαίνεται ως εξής.\n2 επιλέξτε iDVD ως μορφή εξόδου\nΣτο κάτω μέρος του παραθύρου του προγράμματος, κάνετε απευθείας κλικ το κουμπί διπλό βέλος να ξεπροβάλλουν αυτό το app λίστα μορφή εξόδου. Και στη συνέχεια πηγαίνετε στο Επεξεργασία > iDVD.\n3 Μετατροπή MKV σε iDVD\nΑπλά πατήστε το κουμπί "Μετατροπή" στην κάτω δεξιά γωνία του παραθύρου. Αμέσως, αυτό το app θα ξεκινήσετε τη μετατροπή MKV σε iDVD συμβατή μορφή αρχείων. Όταν γίνεται η διαδικασία μετατροπής, μπορείτε να πάτε στο κάτω μέρος αυτού του παραθύρου και στη συνέχεια κάντε κλικ ένα εικονίδιο φακέλου εκεί να εντοπίσετε αυτά τα αρχεία εξόδου.\nΤώρα, θα βρείτε iDVD μπορεί να αναγνωρίσει αυτά τα αρχεία εξόδου. Απλά συνεχίσει να κάψει τα βίντεό σας σε iDVD.\niDVD εναλλακτική λύση: DVD καύση λογισμικό καλύτερο από το iDVD (Yosemite περιλαμβάνεται)\nΠώς να μετατρέψετε FLV σε MPEG\n> Πόρος > μετατρέψει > Πώς να MKV εισαγωγής σε iDVD για καύση


InnerScapes: Φόβος: ο πιο ύπουλος νικημένος εχθρός μου\nby Spy στις: 2/07/2011 07:57:00 π.μ.\n7 Φεβρουαρίου 2011 - 8:27 π.μ.\nΕίστε ο μόνος (ακόμη) που γνωρίζω που μετέτρεψε το φόβο σε concept.\nΚαι αυτό δηλώνει πως είστε ξεχωριστός.\nΚαλή αρχή και ακόμα καλύτερη συνέχεια για όλους μας τώρα που θα γίνουμε μέρος του concept σας.\n7 Φεβρουαρίου 2011 - 9:17 π.μ.\nξέρω οτι μου κρατάς μούτρα για εκείνες τις μπίρες που δεν τις ήπιαμε ποτέ αλλά θα τις πιούμε τώρα, εν μέσω βιβλικού χάους\nπάλι την ίδια γεύση θα έχουν, ναι;\n(δεν πιστεύω να θέλεις να σχολιάσω αυτά που έγραψες..)\nΟ καλύτερος Spy που διάβασα ποτέ.Βιωματικός,αληθινός.Και το concept σας θέλει guts.Εύχομαι να το καταλάβουμε όλοι.\n7 Φεβρουαρίου 2011 - 10:04 π.μ.\nΌ,τι καλύτερο διάβασα για το φόβο. Φίλε μου να είστε καλά και να αντέχετε.\n7 Φεβρουαρίου 2011 - 11:06 π.μ.\nΤα σέβη μου αγαπητέ. Και όπως λέμε πολλές φορές μαζί: "Μάχη εσαεί"!\n7 Φεβρουαρίου 2011 - 12:07 μ.μ.\nμ'αρέσουν τα βιωματικά ποστ! Βγάζουν την αλήθεια μας ;)\nμένω αφωνη -SPY μεσα απο το βίωμα σου η πιο καλή απάντηση στο φοβο-\n7 Φεβρουαρίου 2011 - 12:33 μ.μ.\nΑ μάλιστα. Μιλατε σε ενα ανθρωπο που ο φόβος ηταν οτι χειροτερο μπορούσε να του συμβεί.Γιατι απο το φόβο δεν είναι οτι πεθαίνεις,που πεθαίνεις, απλα δεν μπορείς να ζήσεις.\nΩσπου εμαθα και γω,αργά βέβαια,αλλα εμαθα.Και καταλαβα. Κι οταν καταλαβα εδρασα. Τι τα θες.. ο χαραχτήρας του ανθρωπου είναι η μοίρα του,κι οσο αφοβος και να δείχνεις, πάντα ενα κλαρακι φοβου θα είναι εκεί για να σου θυμίζει οτι δεν είσαι.\nΑλλα τουλαχιστον είσαι ζωντανός. Εστω κι αν πεθανεις απο το φόβο σου.\n7 Φεβρουαρίου 2011 - 12:56 μ.μ.\nΜπα, δε νομίζω ότι θα σχολιάσω.\nΈχουμε και δουλειές. Άλλωστε νυστάζω.\n(Δεν έχω τι να σας πω. Φοβάμαι πως, καμιά φορά, μιλάμε από φόβο. Κι εγώ δε θέλω να φοβάμαι πια. Βαρέθηκα.)\n7 Φεβρουαρίου 2011 - 1:22 μ.μ.\nΜοιάζει να πιστεύεις οτι φταις εσύ.\nΤότε θα ήσουν μόνος. Δεν είσαι όμως. Στρατός γύρω σου.\nΤο ποστ σου πολύ καλύτερο από τα κείμενα που μας έκαναν να διαφωνήσουμε. Θα τα πούμε, μάλλον, από κοντά.\n7 Φεβρουαρίου 2011 - 1:44 μ.μ.\nO Φόβος ο Τυρανος, ο Φόβος ο Δεσποτας, ο Φόβος ο Δαιμονας, που του αφήνεις χωρο, που τον ταιζεις, που τον κουβαλάς παντου. Και έρχεται η ώρα που τα ...παιρνεις μαζί του και τον γαμάς. Κι αυτός...τι θρασυδειλος αλήθεια, ξαφνικά βλέπεις ότι ο Φόβος, ο Τυρανος, ο Δεσποτας, ο Δαιμονας, είναι μια ...χαζογκομενιτσα.\nΣτο τέλος...τον λυπάσαι\n7 Φεβρουαρίου 2011 - 1:53 μ.μ.\nΑν η Κατερίνα αποφάσισε να τα βάλει με τον φόβο...\n...σε αυτή την περίπτωση είμαι με τον Φόβο, σαν το πιό αδύναμο της αναμέτρησης...\n7 Φεβρουαρίου 2011 - 2:00 μ.μ.\nΈνα πουκάμισο απ΄αυτά που δεν φοβούνται να φορεθούν με όλα και να τσαλακωθούν, ισοδυναμεί με δέκα καλοσιδερωμένες ντουλάπες και είναι -ιστορικώς αποδεδειγμένο- πως όποιος το κατέχει μπορεί να περάσει μια υπέροχη ζωή -ακόμα και τις στιγμές που δεν της φαίνεται- χωρίς να του χρειαστεί δεύτερο.\n7 Φεβρουαρίου 2011 - 2:05 μ.μ.\nΤο φοβερό είναι πως, όταν αρχίζουν να πραγματοποιούνται οι φόβοι μας, γινόμαστε ξαφνικά άφοβοι και δυνατοί. Σαν κάτι να σου λέει: αντιμετώπισέ τους για να τους νικήσεις.\n7 Φεβρουαρίου 2011 - 4:12 μ.μ.\nΚαι τα συγχαρητήριά μου στους συντελεστές του βίντεο.\nΠέρα από την ιδέα, εύγε και για την υλοποίηση.\nΑν είναι σε τέτοιες βλογομέρες να διαβάζουμε τόσα εύστοχα και αληθινά κείμενα/βιώματα/μαθήματα ζωής, να τις καθιερώσουμε.\nΣας το λέω κι από δω Κατάσκοπε. Ευχαριστούμε για τον πολύτιμο χρόνο που αφιερώσατε και σας συγχαίρουμε για το βίντεο του γεγονότος.\n...και όπως λέει η Ζυλιέτ Μπινός στο "Μοιραίο Παθος":"όσοι δεν έχουν να χάσουν τίποτα,δεν φοβούνται πιά...Είναι επικίνδυνοι."\nΕαιρετικό το κείμενό σας αγαπητέ!\nΕίμαστε εδώ. Να μοιραστούμε, να αφουγκραστούμε.. κοινούς φόβους..\nΕίναι ότι όλοι περνάμε δύσκολα, κ έτσι βλέπουμε κάπως τον εαυτό μας στον άλλο. Μαζί είναι καλύτερα. Καληνύχτα.\n8 Φεβρουαρίου 2011 - 12:50 π.μ.\nΈκανες καλή δουλειά. Πολύ καλή.\n8 Φεβρουαρίου 2011 - 2:04 π.μ.\nΜπήκα να σας συγχαρώ για το βίντεο και μπήκα και εγώ στα πολύ προσωπικά δεδομένα σας που όμως αφορούν τελικά όλους.\nΚαλή δύναμη για τη συνέχεια με όλη μου την καρδιά!\n8 Φεβρουαρίου 2011 - 4:24 π.μ.\nΠολύ δυνατό Spy! :)\nΚάπου άκουσα τελευταια (ατιμο αϊζενχάουρ!) ότι η ζωή είναι μια συνεχής γέννηση.. κάθε μέρα γεννιόμαστε, όσοι επιμενουμε να γεννιόμαστε δηλαδή... γιατί υπάρχουν και μερικοι -ισως οι περισσοτεροι- που παύουν να γεννιούνται, επαφίενται στην πρώτη γέννησή τους, τότε που βγήκαν απο τη μήτρα της μάνας τους. Μου άρεσε πολύ και το σημείωσα.. μάλλον μου άρεσε επειδή το κατάλαβα και νομίζω ότι κι εσύ θα το καταλάβεις -επειδή το ζείς, και επιμένεις να γεννιέσαι ξανά και ξανά!\nΚΟΥΡΑΓΙΟ λέμε, αρκεί που κάθε μέρα ξημερώνει.. και μη νομιζεις πως τα πράγματα ειναι και πολύ διαφορετικά για κείνους που δεν πέσαν στη λούμπα του καταναλωτισμού και των δανείων, υπάρχουν -δυστυχως- και άλλα φοβερά.\nΚΟΥΡΑΓΙΟ σε όλους λοιπόν και να μη ξεχνούμε να... ξαναγεννιόμαστε! Ολέ!\n8 Φεβρουαρίου 2011 - 4:41 π.μ.\nΦτου! μ' έκανες να μετρησω τις λεξεις του προηγουμενου σχολίου: 124 ΜΟΝΟ. LoL\nΌλοι μας είμαστε ξεχωριστοί, και γι αυτό κανείς δεν είναι μόνος του. Είμαστε μια γενιά ξεχωριστών ανθρώπων και απλώς είναι κρίμα να το αφήσουμε να πάει χαμένο αυτό.\n(δεν έχει αστεία σχόλια σήμερα, εντάξει;)\nΘα έχουν και μια επίγευση από αποκαϊδια αν τις πιούμε εν μέσω χάους, αλλά θα 'ταν κρίμα να χαθώ στην επανάσταση χωρίς να τις έχω πιεί. Ε;\nΕγώ πάλι εύχομαι απλώς να πετύχει.\nΔε ζητάω πολλά, ε;\nΠροσπαθώ. Μπας κι αντέξουν κι οι άλλοι γύρω μου.\n8 Φεβρουαρίου 2011 - 12:54 μ.μ.\n(Ξέρετε πως δεν πρόκειται να το ξεχάσω ποτέ αυτό το ποστ σας!)\nΚαι τη γύμνια μας.\nΚαλύτερα να μένετε σε εκγρήγορση.\nΉ σε άλλη χώρα. Το ίδιο είναι.\nΣας ευχαριστώ και καλωσήρθατε.\nΞέρετε, για αυτό σας συμπαθώ ιδιαιτέρως. Αυτές οι παραληρηματικές αντιφάσεις του λόγου σας, μου θυμίζουν συχνά πυκνά τι συμβαίνει μέσα στο μυαλό μου.\n8 Φεβρουαρίου 2011 - 12:59 μ.μ.\nΦοβάμαι πως φοβηθήκατε από το βίντεο και είπατε να την κάνετε γρήγορα γρήγορα. Σας καταλαβαίνω.\nΑυτά που μας κάνουν να διαφωνούμε, είναι τα ίδια που μας κρατούν και ζωντανούς. Κι αυτό είναι ένα ακούσιο δώρο που κάνουμε πάντα ο ένας στον άλλον.\nΕδώ γύρω θα 'μαστε...\nΎπουλη χαζογκομενίτσα όμως, ε;\nΞέρετε πόσοι την πάτησαν μαζί της;\n(που να 'ξερε ο έρμος ο φόβος που έμπλεξε...)\nΝιώθω ότι με νιώθετε. Απόλυτα.\nΈτσι θα 'πρεπε, απλώς δε ξέρω αν το καταφέρνουν όλοι, κι εγώ σε καμία περίπτωση δεν διεκδικώ δάφνες "καλού παραδείγματος".\nΓιατρέ μου, μην με κάνετε να κοκκινίζω διότι θα νομίζω πάλι πως έχω ανεμοβλογιά και θα σας έρθω σούμπιτος για εξέταση.\nΤα συγχαρητήρια αξίζουν σε όσους ορθώνουν το ανάστημά τους σε κάτι πολύ ψηλότερο απ' αυτούς.\nΔύο σχέδια διάσωσης γνώριζα μέχρι τώρα:\n1. Τυφλή επίθεση\n2. Πανικόβλητη υποχώρηση\nΣήμερα μου συστήσατε και ένα τρίτο, το οποίο μοιάζει να είναι πιο σώφρον και που δείχνει άνθρωπο που δε φοβάται να φοβάται. Να 'στε καλά.\nΔε φαντάζεστε πόσο πολύ συμφωνώ.\nΕυχαριστώ σας και καλωσήρθατε.\nΠάντα ήταν καλύτερα μαζί. Απλώς μάλλον τώρα το συνειδητοποιούμε περισσότερο.\nH δική σας άποψη είναι βαρύνουσας σημασίας για μένα.\nΑπό εχθές σταμάτησαν να είναι προσωπικά και έγιναν δημόσια. Χρειάστηκε πολλύ θάρρος γι αυτό, πιστέψτε με, και γι αυτό ελπίζω να χρησιμεύσουν κάπου.\nΤο να διατηρείς το κέφι σου, ακόμα και μετά από καταιγίδα, είναι σίγουρα λυτρωτικό και δίνει κουράγιο και σ' άλλους.\nΣ' ευχαριστούμε για ότι έκανες.\n8 Φεβρουαρίου 2011 - 3:40 μ.μ.\nΔεν πιστεύω να περιμένεις εδώ να σου πω περισσότερα από όσα ήδη σου έχω πει.\n8 Φεβρουαρίου 2011 - 8:08 μ.μ.\nΝομιζω οτι ειστε στο phase 2\nΥπάρχει και Phase 3 και Phase 4 στην πάλη με τον Φόβο. Σας βλέπω ομως δυνατό και εμπειρο μαχητή οπόταν δε σας φοβάμαι (εχμ το εμπειρος σας πάει λόγω ηλικίας)\n8 Φεβρουαρίου 2011 - 9:56 μ.μ.\nΩ!!!πόσο σε ξέρω!!!\nΚανένας άλλος όπως εγώ!\nΑύριο για μένα ξημερώνει μια άλλη μέρα.\nΤώρα πιά ξέρω πως γίνεται να βγάζεις με 18ωρο τρέξιμο 70000 το χρόνο και να μη σου φτάνουν να ζήσεις.\nΚαι να δανείζεσαι για να μην αφήσεις εκκρεμότητες πίσω σου.\n"Απ' όσα κρατώ\nμονάχα ο ουρανός\nΚι αυτός χωρά κι εσένα\nκι' όλο το κόσμο".\nΤο έκανα ευαγγέλιο το στίχο του Αργύρη Μπαρή και πορεύομαι στην ζωή, δίχως φόβους πιά.\nΕπειδή απ' ότι κατάλαβα είναι δικό σου κι' αυτό το υπέροχο ταξίδι, το ακολουθώ με κλειστά μάτια.\nΚαλό μας ταξίδι φίλε!\n9 Φεβρουαρίου 2011 - 12:01 π.μ.\nNιώθω τυχερός που μέσα σε όλη αυτή την πορεία, οι ζωές μας συναντήθηκαν. Απλά αυτό.\nμ΄αρέσουν πολύ αυτά τα πουκάμισα μάρκας "concept"!\nγια το σποτ είπαμε,\n9 Φεβρουαρίου 2011 - 11:34 π.μ.\nένα περίεργο πράγμα έτσι?\nνα φοβάσαι όταν όλα πάνε καλά και να μην φοβάσαι όταν είσαι στριμωγμένος στα σχοινιά.\nδε σε ΦΟΒΑΜΑΙ θα τα καταφέρεις.\n....u got mail.\n9 Φεβρουαρίου 2011 - 2:06 μ.μ.\nΕίχατε δεν είχατε, την είπατε την καλή σας την κουβέντα... :)\nΕλπίζω στο phase 4 να έχω αρκετά κανονάκια ακόμα.\nΠιστέψτε με, καταλαβαίνω απόλυτα τι εννοείτε.\nΚαλύτερα κι από μετωπική στην Ποσειδώνος θα έλεγα.\nΤα υπόλοιπα σας τα έχω πει κατ' ιδίαν.\nΤα παραλέτε, αλλά δεν πειράζει.\nΕίμαι και λίγο ψώνιο... :)\nΝα ξέρετε, χάρηκα τόσο πολύ που σας είδα εδώ σήμερα, που δεν ξέρω τι να σας γράψω... :)\n9 Φεβρουαρίου 2011 - 4:55 μ.μ.\n9 Φεβρουαρίου 2011 - 9:03 μ.μ.\nΔεν έχετε απλώς την άδειά μου, θα ήταν τιμή μου.\nμα πως τα χώρεσες όλα αυτά σε 4 παράγραφοι ακομή το ψάχνω!\nθυμήθηκα μέχρι που ήρθες στην Πάτρα όταν ήμουν "νιαου", για να με σώσεις από τους φόβους μου...\n9 Φεβρουαρίου 2011 - 11:27 μ.μ.\nδεν θυμάμαι αν έχω ξανάρθει,\nέχουμε όμως συναντηθεί αρκετές φορές σε άλλα ιστολόγια\nέφτασα εδώ από της Margo,\nδιάβασα τις οδηγίες χρήσης,\nδιάβασα το καταπληκτικό κείμενο\n(και μπράβο στον Epikuro που θα το παρουσιάσει)\nκαι τώρα φοβάμαι οτι δεν έχω τίποτε να πω...\nέτσι αφήνω απλά την καλησπέρα μου\nκαι καταθέτω την επιθυμία μου να ξαναπεράσω\nΔεν θα σας πω τίποτα περισσότερο από αυτό που ξέρετε ότι θα σας πω :\nΕίστε μεγάλος λεβέντης.\nΤα σέβη μου πάλι.\nΑυτή η μακροχρόνια απουσία σας, σάς έκανε καλό θαρρώ...\n11 Φεβρουαρίου 2011 - 12:24 π.μ.\nSpy, σου αφήνω μαζί με ένα μεγάλο ευχαριστώ το λινκ για να κατεβάσει κάποιος που δεν την άκουσε την εκπομπή για τον ΦΟΒΟ.\nΘείο δώρο ήταν για μένα αυτή σας η προσπάθεια.\n11 Φεβρουαρίου 2011 - 12:29 π.μ.\nΑπλά, με τιμάει που (εξ αιτίας της Riski) σε γνώρισα !\nΑν μάζευα και τέτοιες λεπτομέρειες θα έγραφα εγκυκλοπαίδεια, όχι ποστ... :)\nΌπως και να 'χει είναι ιδιαίτερα θετικό να ακούει κάποιος τέτοια λόγια και ενθαρρυντικό.\nΠαρακαλώ να δεχτείτε τα δικά μου σέβη, για τη διακριτικότατη παρουσία σας πάντα εδώ, και για τα τόσο λίγα λόγια σας που λένε τόσα πολλά.\nΔώρο, και μάλιστα αναπάντεχο ήταν για μας, αυτή η νέα διάσταση που δώσατε στην προσπάθειά μας.\nΗ τιμή είναι όλη δική μου.\n16 Φεβρουαρίου 2011 - 9:49 π.μ.\nΑγαπητέ μου, εγώ δεν ξέρω αν θα είχα το κουράγιο να συνεχίσω εάν πραγματικά συνέβαιναν σ'εμένα όλα αυτά. Είστε ήρωας και που συνεχίζετε και που τα παραδέχεστε! Σας εύχομαι πολλές καλές μέρες!\n18 Φεβρουαρίου 2011 - 6:27 π.μ.\nάντε ρε! είσαι τόσο καλός, που και άφραγκος να είσουνα, -λέμε τώρα- θα σε είχα ερωτευτεί με τον ίδιο τρόπο.\n(να έρθεις να με πάρεις με τη μπεμβέ, όχι το φίατ, οκ;)\nμπο-κόνσεπτ, φο-κόνσεπτ. οκ;\nκι αληθινή να είναι η ανεξαρτησία σου.\n21 Φεβρουαρίου 2011 - 12:31 π.μ.\n21 Φεβρουαρίου 2011 - 2:56 π.μ.\nΟύτε εγώ το είχα. Το βρήκα. Μερικές φορές είσαι σε μονόδρομο, και η στάση δε βοηθάει καθόλου...\nNo "φο-κόνσεπτ" at all.\n(για ποιό πράγμα;)\n23 Φεβρουαρίου 2011 - 2:39 π.μ.\nΣτην αρχή σε πίστεψα, σου έστειλα Mail και με έγραψες, τόσο όσο καλά γράφεις\nΤώρα κατάλαβα, έστω και έτσι!, εγώ θα αγοράσω το πρώτο σου μυθιστόρημα εάν ποτέ εκδοθεί


Μύκονος: 5 συλλήψεις για τη δολοφονία 27χρονου με μαχαιριές | Reader\nΟι αστυνομικοί προχώρησαν σε 5 συλλήψεις για τη δολοφονία 27χρονου οικοδόμου με μαχαιριές στη Μύκονο - Το βράδυ της Δευτέρας έγινε η αιματηρή συμπλοκή. Αστυνομικές πηγές σημειώνουν ότι το έγκλημα έγινε για ασήμαντη αφορμή.\nΡαγδαίες είναι οι εξελίξεις στην υπόθεση δολοφονίας του 27χρονου Αλβανού οικοδόμου στη Μύκονο, με την ΕΛ.ΑΣ. να προχωρά συνολικά σε 5 συλλήψεις (σ.σ. 4 προσαγωγές στο «νησί των ανέμων» που μετατράπηκαν σε συλλήψεις κι άλλη μία στο λιμάνι της Ραφήνας). Όλοι τους είναι υπήκοοι Αλβανίας και συμμετείχαν στη συμπλοκή που έγινε ανάμεσα σε αντίπαλες ομάδες, γύρω στις 23:00 το βράδυ της Δευτέρας στην περιοχή Άγιος Φανούριος, όπου είχε ως αποτέλεσμα τον θανάσιμο τραυματισμό του 27χρονου.\nΟ τελευταίος –μέχρι στιγμής- από τους συλληφθέντες, έφυγε το πρωί της Τρίτης με το πρώτο καράβι πιστεύοντας ότι θα καταφέρει να «ξεγλιστρήσει» από τις Αρχές, ωστόσο, μόλις έφτασε στη Ραφήνα στελέχη του Λιμενικού τον περίμεναν, του πέρασαν χειροπέδες και τον παρέδωσαν στην ΕΛ.ΑΣ.\nΑστυνομικές πηγές σημειώνουν ότι το έγκλημα έγινε για ασήμαντη αφορμή. Ο 27χρονος που δολοφονήθηκε με μαχαιριά στην καρδιά, είχε οικονομικές διαφορές με άτομο από την αντίπαλη ομάδα. Οι ίδιες πηγές σημειώνουν ότι το χρηματικό ποσό για το οποίο είχαν διαφορά ήταν «ασήμαντο» και «ευτελές».\nΣυνολικά στην αιματηρή συμπλοκή συμμετείχαν 10 με 12 άτομα αλβανικής υπηκοότητας, ενώ το ραντεβού κλείστηκε σύμφωνα με πληροφορίες μέσω κινητών τηλεφώνων. Στη διάρκεια του περιστατικού ένα άτομο τραυμάτισε θανάσιμα με μαχαίρι το μέλος της αντίπαλης ομάδας, το οποίο λίγο αργότερα κατέληξε. Η Αστυνομία ειδοποιήθηκε να μεταβεί στο σημείο, ωστόσο σύμφωνα με την επίσημη ενημέρωση, κατέφτασε μετά τον θάνατο του 27χρονου. Προανάκριση για το περιστατικό διενεργεί η Υποδιεύθυνση Αστυνομίας Μυκόνου.\n#Μύκονος #συλλήψεις #Δολοφονία


Υπό μερικό έλεγχο η μεγάλη φωτιά στη Ρόδο - Pelop.gr\nΥπό μερικό έλεγχο η μεγάλη φωτιά στη Ρόδο\nΥπό μερικό έλεγχο τέθηκαν τα μέτωπα τόσο στο Φράγμα της Απολακκιάς και στην Ίστριο όσο και προς την Μονόλιθο και τα Σιάννα, στη νότια Ρόδο, δήλωσε, το βράδυ του Σαββάτου, ο αντιδήμαρχος Ρόδου, αρμόδιος για την Πολιτική Προστασία, Αγαπητός Πάλλας.\nΗ πυρκαγιά, όπως αναφέρει το naftemporiki.gr, ξέσπασε σε αγροτοδασική έκταση, ενώ από το απόγευμα οι άνεμοι έχουν εξασθενήσει στην περιοχή.\nΚαθ' όλη τη διάρκεια της νύχτας θα επιχειρούν 71 πυροσβέστες, με 30 οχήματα, 85 άτομα πεζοπόρο τμήμα και 24 οχήματα ΟΤΑ. Στην περιοχή επιχειρούσαν, επίσης, τέσσερα αεροσκάφη και ισάριθμα ελικόπτερα, μέχρι τη δύση του ηλίου.\nΣε ό,τι αφορά την έκταση που έκαψε η φωτιά, ο Αντιδήμαρχος Ρόδου εξήγησε: «Πρόκειται για μια πολύ δύσκολη περίπτωση φωτιάς για την Ρόδο. Η πυρκαγιά έκαιγε σε μεγάλη έκταση και με μεγάλη ταχύτητα, γεγονός που έκανε δύσκολη την αποτελεσματική αντιμετώπισή της. Έχει καεί μια πολύ μεγάλη έκταση, αλλά όλα αυτά θα τα δούμε μετά την οριστική κατάσβεση της φωτιάς».\nΝωρίτερα, για προληπτικούς λόγους, απομακρύνθηκαν οι ηλικιωμένοι κάτοικοι από το χωριό Απολακκιά, κοντά στο οποίο εκδηλώθηκε η πυρκαγιά.


To "Instagram vs Reality" της Χριστίνας Μπόμπα είναι αστείο και δροσιστικό\nTo “Instagram vs Reality” της Χριστίνας Μπόμπα είναι αστείο και δροσιστικό\nΣτις περισσότερες περιπτώσεις, στο Instagram θα δεις φωτογραφίες που είναι αψεγάδιαστες. Τέλεια τοπία, φανταστικά ρούχα και όλα προσεγμένα στην παραμικρή λεπτομέρεια. Για αυτόν τον λόγο υπάρχει και το Instagram vs Reality. Πολλοί influencers (και μη) δημοσιεύουν μία επιπλέον λήψη της φωτογραφίας τους, για να αποδείξουν το αυτονόητο. Πως όλοι είμαστε άνθρωποι, οπότε όλοι έχουμε ατέλειες (στην προκειμένη και εξωγενείς παράγοντες που ποτέ δεν μπορείς να υπολογίσεις). Πολλά από αυτά τα “versus” είναι αρκετά αστεία. Άλλα έχουν μηνύματα positivity. Το “Instagram vs Reality” της Χριστίνας Μπόμπα, όμως, είναι ο ορισμός του καλοκαιριού. Απολαυστικό, αστείο και εντελώς δροσιστικό.\nΗ Χριστίνα Μπόμπα κάνει διακοπές μαζί με τον σύζυγό της, Σάκη Τανιμανίδη και την κουμπάρα της, Μαρίνα Βερνίκου. Επισκέφτηκαν τις Κυκλάδες, επισκέφτηκαν και το Ιόνιο με έναν από τους προορισμούς τους να είναι η Λευκάδα. Έκαναν το μπάνιο τους στα γαλαζοπράσινα νερά του Ιονίου, απόλαυσαν τον ήλιο και τις βουτιές τους από το σκάφος. Και είπαν να τραβήξουν μία αναμνηστική φωτογραφία από την όμορφη ημέρα τους. Το στιγμιότυπο της Χριστίνας Μπόμπα ήταν η αφορμή για την τέλεια “Instagram vs Reality” δημοσίευση.\nΤο βίντεο “Instagram vs Reality” της Χριστίνας Μπόμπα μαζί με τη Μαρίνα Βερνίκου\nA post shared by Christina Bompa Tanimanides (@chrismpo) on Aug 26, 2020 at 10:06am PDT\nΗ πρώτη λήψη είναι τέλεια. Η Χριστίνα Μπόμπα και η Μαρίνα Βερνίκου χαμογελάνε στον φωτογραφικό φακό μπροστά από 2 πιάτα με φρούτα. Φοράνε τα μαγιό τους και είναι μαυρισμένες και υπέροχες. Για κάνε λίγο swipe και δες τι συνέβη στα λεπτά αμέσως μετά το κλικ. Το απόλυτο “Instagram vs Reality”.\nΤην ώρα λοιπόν που ποζάρουν για να βγει η καλοκαιρινή τους φωτογραφία, ένα κύμα χτυπάει το σκάφος και αλλάζει εντελώς το σκηνικό. Φυσικά τις δροσίζει. Φυσικά μετά από αυτό αντί να χαμογελούν ποζάροντας, γελάνε με την καρδιά τους και αφήνουν το κύμα να τις παρασύρει.\nΗ Χριστίνα δημοσιεύει το βίντεο και μας χαρίζει το πιο δροσερό στιγμιότυπο της ημέρας.


Πρώτο θέμα σε διεθνή ΜΜΕ η τραγωδία στην αν. Αττική | Flash.gr\nFlash.gr / Ελλάδα / Πρώτο θέμα σε διεθνή ΜΜΕ η τραγωδία στην αν. Αττική\nΠρώτο θέμα σε πολλά διεθνή ΜΜΕ είναι και την Τετάρτη οι καταστροφικές πυρκαγιές που σάρωσαν την ανατολική Αττική.\nOι Τάιμς της Νέας Υόρκης αναφέρονται στο μεγάλο αριθμό των θυμάτων, το δράμα των κατοίκων που προσπαθούσαν να γλιτώσουν από την πύρινη λαίλαπα πέφτοντας στη θάλασσα και τον τιτάνιο αγώνα των εξαντλημένων πυροσβεστών…\nΗ Sueddeutsche Zeitung σημειώνει ότι σύμφωνα με κατοίκους «η καταστροφή θα μπορούσε να είχε αποφευχθεί»,. ότι η ευρύτερη περιοχή είναι δημοφιλής παραθεριστικός προορισμός για τους Αθηναίους, από όπου κάθε καλοκαίρι χιλιάδες τουρίστες ξεκινούν το ταξίδι τους για τα νησιά των Κυκλάδων (από τη Ραφήνα). Στη συνέχεια η γερμανική εφημερίδα διερωτάται: «(…) Ηταν οι αρμόδιοι επαρκώς προετοιμασμένοι; Γιατί δεν εκκενώθηκαν έγκαιρα οι περιοχές; Πυρκαγιές ξεσπούν κάθε χρόνο στην Ελλάδα, αλλά δεν είναι πάντα τόσο καταστροφικές. Στη συλλογική μνήμη έχουν μείνει οι πυρκαγιές του 2007, όπου είχαν σκοτωθεί 70 άτομα. (…) Kαι τότε υπήρχαν καμένες εκτάσεις, άνεμοι, ακραία ξηρασία, υπερφορτωμένες αρμόδιες αρχές. Και τότε πολλοί θεώρησαν την καταστροφή ως απόλυτη αποτυχία του κράτους. Έκτοτε έχουν γίνει κάποια πράγματα. Αλλά όχι αρκετά».\nΚαι η Frankfürter Allgemeine Zeitung κυκλοφορεί με τις πυρκαγιές στην Αττική ως πρώτο θέμα. Στο εκτενές ρεπορτάζ αναφέρει μεταξύ άλλων: «Για τα αίτια της φωτιάς, όπως συμβαίνει συχνά σε τέτοιες περιπτώσεις, υπάρχουν πολλές εκτιμήσεις. Μπορεί να ήταν εμπρησμός; Την Τρίτη ήταν πολύ νωρίς για να δοθούν ακόμη και πρώτες απαντήσεις» σημειώνει η εφημερίδα.\nΟι φονικές πυρκαγιές είναι πρώτο θέμα και σε πολλές ιταλικές και γαλλικές εφημερίδες, όπως η La Repubblica: «Φωτιές στην Αθήνα, φόβοι για εκατό νεκρούς, αναζητούνται τα αίτια, η κυβέρνηση υποπτεύεται δολιοφθορά».\n«Πυρκαγιές: Η Ελλάδα στο πένθος, συνεχίζει να δίνει μάχη με τις φλόγες» μεταδίδει το δίκτυο France 24.


Ένα Πέρασμα: Απριλίου 2011\nΣτην σημερινή εποχή πλούσιος άνθρωπος ονομάζετε αυτός που έχει τα λεφτά, αυτός που μπορεί και εξαγοράζει τους ανθρώπους με αυτά, αυτός ο οποίος έχει πατητή σε νεκρά σώματα για να τα δημιουργήσει ,αυτός ο οποίος νομίζει πως είναι ο πιο χαρούμενους και ευτυχισμένος άνθρωπος στο κόσμο . Ο πλούτος δεν κάνει κανένας άνθρωπό ευτυχισμένο.Προκαλεί δυστυχία και απόγνωση.Ένας άνθρωπος ο όποιος είναι πλούσιος δεν μπορεί να πει ότι πιστεύει στον Χριστό, διότι οι άνθρωποι δημιουργούν αυταπάτες και θεωρούν το πλούτο σαν μια σανίδα σωτηρίας,σαν ένα βασίλειο σαν αυτό του Θεού, μόνο που αυτό έχει δημιουργηθεί από τον διάβολο.Ο διάβολος δοκιμάζει εμάς για να δει πόσο πιστή και αφοσιωμένη είμαστε στο Θεό.Εμείς αν πέσουμε στην παγίδα που μας βάζει ο διάβολος χάνουνε τι βασιλεία του Θεού, την αιώνια Ζωή.Τέλος καλύτερα οι άνθρωποι να αποκτούν ουράνιο πλούτο, βοηθώντας τους ανθρώπους που έχουν ανάγκη, δίνοντας τους κάτι το όπιο θα το στερηθούν εκείνη για να το δώσουν, χωρίς όμως μουρμούρες... απλά σκεπτόμενη πως αυτό που δίνουν το δίνουν στον ίδιο τον Χριστό. Λοιπόν το συμπέρασμα είναι να είμαστε προσεχτική στης πράξις μας, να είμαστε συνετή και να μην θέλουμε να κατακτήσουμε πάρα πολλά λεφτά άλλα την βασιλεία του Θεού. Ο Θεός πάντα στης δύσκολες στιγμές μας βοηθάει αρκεί να ζητήσουμε την βοήθεια του.\nΑναρτήθηκε από rafahlia στις 1:17 μ.μ. 1 σχόλιο:\nΕτικέτες ΠΕΙΡΑΣΜΟΙ ΚΑΙ ΑΜΑΡΤΙΕΣ\nΛέγει ο Μωυσής στο Δευτερονόμιο (8,3)· «Ο Θεός σας ταλαιπώρησε, σας άφησε και πεινάσατε και μετά σας έστειλε το μάννα, που δεν το ξέρανε οι πατέρες σας. Και το έκανε αυτό για να αντιληφθείτε «ότι ουκ επ’ άρτω μόνω ζήσεται ο άνθρωπος, αλλ’ επί παντί ρήματι τω εκπορευομένω δια στόματος Θεού». Δηλαδή ο άνθρωπος ζει θαυματουργικά ακόμη κι όταν δεν υπάρχουν τα υλικά εφόδια, όταν το θέλει ο Θεός. Έτσι οι Ισραηλίτες ενώ πέρασαν σαράντα χρόνια πεζοπορώντας στην έρημο, εν τούτοις, τα ρούχα τους και τα παπούτσια τους δεν πάλιωσαν και δεν φθάρθηκαν, τα δε πόδια τους δεν πιάσανε κάλους (Δευτ. 8,4). Το ρητό αυτό του Δευτερονομίου το ανέφερε ο Χριστός στους πειρασμούς του, όταν ο διάβολος του είπε να κάνει τις πέτρες ψωμιά. Ο Χριστός ως άνθρωπος, όπως και ο Μωυσής και ο Ηλίας, έζησαν σαράντα μερόνυχτα χωρίς τροφή με τη δύναμη του Θεού. Εδώ είναι και το νόημα της νηστείας. Λέμε· «δεν μπορώ να ζήσω χωρίς κρέας και χωρίς γάλα και τις άλλες αρτύσιμες τροφές». Κι όμως απαιτεί η Εκκλησία μας να νηστεύσουμε, για να μας διδάξει ότι ο Θεός δίνει ζωή· όχι οι τροφές αυτές καθ’ εαυτές. Συνήθως εμείς νομίζουμε πως οι ανάλογες θερμίδες που λαμβάνουμε καθημερινά αυτές μας συντηρούν στη ζωή. Επίσης νομίζουμε ότι η υλική τροφή έχει ζωτικές ουσίες από μόνη της και συνεπώς έχει τη δύναμη να μας ζωοποιεί. Ενώ στην πραγματικότητα ακόμη και οι τροφές μας συντηρούν, διότι υπάρχει η θεία ενέργεια μέσα σ’ αυτές. Η τροφή από μόνη της δεν έχει ζωή και δεν μπορεί να δώσει ζωή.\nΑναρτήθηκε από rafahlia στις 12:15 μ.μ. 1 σχόλιο:\nΗ μητέρα είναι ένα από τα σπουδαιότερα άτονα στην Ζώη των ανθρώπων. Είναι αυτή που μεγαλώνει το παιδί, είναι κοντά του, το στηρίζει, τον βοήθα, του συμπαραστέκεται στης δύσκολες και στις εύκολες στιγμές,ΜΑΝΑ ΔΕΝ ΕΙΝΑΙ ΑΥΤΗ ΠΟΥ ΓΕΝΝΑ ΑΛΛΑ ΑΥΤΗ ΠΟΥ ΜΕΓΑΛΟΝΗ ΤΟ ΠΑΙΔΊ. Μάνα είναι μόνο μια.Την μάνα σου Πρέπει να την σέβεσαι και να την αγαπάς.Να την φροντίζεις και να την βοηθάς όταν σε έχει ανάγκη.Να μην την πουλάς και να την απαξιώνεις για κανέναν άνθρωπο στην γη.Ότι και να της κάνεις αυτή θα σε συγχωρέσει θα νοιάζεται για σένα και θα πονάει αν πάθεις κάτι κακό.\nΠΑΡΑΔΗΓΜΑ ΠΡΟΣ ΜΙΜΗΣΗ Η ΜΗΤΕΡΑ.\nΑναρτήθηκε από rafahlia στις 12:11 μ.μ. Δεν υπάρχουν σχόλια:\nΑναρτήθηκε από rafahlia στις 1:19 π.μ. Δεν υπάρχουν σχόλια:\nΑναρτήθηκε από rafahlia στις 4:02 π.μ. Δεν υπάρχουν σχόλια:\nΦτάνουμε στο 1452 μ.Χ., όπου έρχεται άλλη μια μεγάλη δοκιμασία για όλους. Η "Ψευδοένωση" των Εκκλησιών Μάλιστα στην Κωνσταντινούπολη, στις 12 Δεκεμβρίου 1452, γίνεται "ενωτική λειτουργία", παρόντος του απεσταλμένου του Πάπα, Καρδινάλιου Ισιδώρου.\nΌμως - έτσι έρχεται η Θεία Χάρις - ο Πρωτοσύγκελος Ραφαήλ, αν και προσωπικός φίλος του Αυτοκράτορα Κ. Παλαιολόγου, αποφασίζει να πειθαρχεί στο Θεό και όχι στους ανθρώπους και αρνείται να παραστεί!!! Κάτι που εξόργισε βέβαια τον Παλαιολόγο, ο οποίος είχε την απατηλή εντύπωση ότι έτσι εξυπηρετούσε το Έθνος Ξεχνώντας ότι μοναδικός φίλος και ανίκητος σύμμαχος είναι ο ίδιος ο Χριστός, που τις πρεσβείες της Υπερμάχου Στρατηγού, αμέτρητες φορές είχε διασώσει τη Θεοφύλακτη στο παρελθόν [σ.σ. Ο Αυτοκράτορας τις τελευταίες ημέρες της Πολιορκίας, λίγο πριν την άλωση, όταν δεν ήρθε η "δυτική βοήθεια", κατάλαβε το τραγικό του λάθος, και μέσα στην Αγία Σοφία, την τελευταία νύχτα, ζήτησε συγχώρεση από Θεό και ανθρώπους και ήσυχος την επομένη, έπεσε ως ήρως και εθνομάρτυς\nΑυτό ήταν το δεύτερο μαρτύριο συνείδησης που περνούσε ο Αγιος Ραφαήλ. Μαζί με τον Διάκονο Νικόλαο δεν παρέστη στην απαράδεκτη σκηνή, στο απαράδεκτο συλλείτουργο, καταματωμένος στην ψυχή, εκεντημένος λόγχες αόρατες και τρομερές, που του σακάτευαν ότι αγαπούσε περισσότερο. Την Πίστη του και την Πατρίδα του! Που όμως όχι, δεν τα παρέδωσε!\nΌμως οι εσφαγμένοι και οι μάρτυρες του Λόφου των Καρυών της Λέσβου δεν τελειώνουν εδώ. Υπάρχουν και άλλοι, που μαζί με όλα τα παραπάνω και άλλα απίστευτα συγκλονιστικά και θαυμαστά, περιέχονται στο συναρπαστικό βιβλίο της Βασιλικής Ράλλη "Καρυές, ο Λόφος των Αγίων" (εκδόσεις Ακρίτας), που κόβει κυριολεκτικά την ανάσα από τις αλλεπάλληλες απρόσμενες αποκαλύψεις, που οι ίδιοι οι Αγιοι κάνουν σε απλά, πιστά και αγαπητά στο Θεό πρόσωπα, από εκείνα που ποτέ δεν εμφανίζει η θλιβερή τηλεόραση (Προτείνεται!!!)\nκαι πρέσβεις προς Κύριον\nΑναρτήθηκε από rafahlia στις 5:25 π.μ. 2 σχόλια:\nΑναρτήθηκε από rafahlia στις 2:01 π.μ. Δεν υπάρχουν σχόλια:\nΑναρτήθηκε από rafahlia στις 4:08 π.μ. Δεν υπάρχουν σχόλια:\nΑναρτήθηκε από rafahlia στις 11:28 μ.μ. Δεν υπάρχουν σχόλια:\nΤΟ ΠΑΡΑΠΟΝΟ ΚΑΙ Ο ΜΟΝΟΛΟΓΟΣ ΤΟΥ ΘΕΟΥ\nΣε κοίταξα όταν ξύπνησες το πρωί.Περίμενα να μου πεις δύο-τρεις λέξεις, ευχαριστώντας με για όσα σου συνέβαιναν, ζητώντας την γνώμη μου για ότι πρόκειται να κάνεις σήμερα.\nΑναρτήθηκε από rafahlia στις 7:19 π.μ. Δεν υπάρχουν σχόλια:\nΗ υμνογραφία αναφέρεται σήμερα στα δύο παραπάνω θέματα, αλλά και επί πλέον στο θέμα της πορείας του Κυρίου προς το Πάθος. Από το τροπάριο: «Ιδού ο Νυμφίος έρχεται...» οι ακολουθίες της Μ. Δευτέρας έως Τετάρτης λέγονται και «Ακολουθίες του Νυμφίου»\nΑναρτήθηκε από rafahlia στις 4:46 π.μ. Δεν υπάρχουν σχόλια:\nΗ ΧΑΡΑ ΤΟΥ ΑΠΛΟΥ ΨΑΡΑ\n<<Γιατί δεν πιάνεις πιο πολλά από όσα χρειάζεσαι;>>ξαναρώτησε ο πλούσιος.\nΑναρτήθηκε από rafahlia στις 1:58 π.μ. Δεν υπάρχουν σχόλια:\nΑν επιθυμείς να προσευχηθείς σωστά, μη λυπήσεις κανέναν άνθρωπο.Διαφορετικά προσεύχεσαι μάταια.Μη προσεύχεσαι να γίνουν τα θελήματά σου, γιατί οπωσδήποτε δε συμφωνούν με το θέλημα του Θεού. Καλύτερα να λες στην προσευχή σου: "Ας γίνει το θέλημά Σου σε μένα". Και σε κάθε πράγμα, έτσι να ζητάς από Εκείνον να γίνει το θέλημά Του, γιατί ο Θεός θέλει το αγαθό και συμφέρον της ψυχής σου. Ενώ εσύ δε ζητάς πάντα το συμφέρον σου.\nΑναρτήθηκε από rafahlia στις 6:44 π.μ. Δεν υπάρχουν σχόλια:\nΣτα παιδιά λοιπόν, πρέπει να διδάσκουμε πρώτα εκείνο που είναι το πιο σπουδαίο επειδή, ότι μαθαίνουμε στα νιάτα μας, δύσκολα το ξεχνάμε.Δευτερεύοντα πράγματα μπορούμε να μάθουμε και ύστερα, μα και αν ακόμα ξεχαστούν, δεν είναι μεγάλη η ζημία. Αν όμως δεν διδαχτούμε τα σημαντικότερα πράγματα, ή τα διδαχτούμε ελλιπώς, ή τα μάθουμε και ύστερα τα ξεχάσουμε, τότε, οι ήχοι του πιάνου πνίγουν την προσευχή και η γαλλική προφορά χρησιμοποιείται για να κοροϊδέψουμε τους γονείς!\nΑναρτήθηκε από rafahlia στις 9:27 π.μ. Δεν υπάρχουν σχόλια:\nΑναρτήθηκε από rafahlia στις 4:59 π.μ. Δεν υπάρχουν σχόλια:\nΑναρτήθηκε από rafahlia στις 12:05 μ.μ. Δεν υπάρχουν σχόλια:\nΑναρτήθηκε από rafahlia στις 4:45 π.μ. Δεν υπάρχουν σχόλια:\nΑναρτήθηκε από rafahlia στις 6:21 π.μ. Δεν υπάρχουν σχόλια:\nΕΝΑ ΤΡΑΓΟΥΔΙ ΓΙΑ ΤΗΝ ΑΓΑΠΗ - CHRISTIAN GREEK SONG ABOUT LOVE\nΑναρτήθηκε από rafahlia στις 5:42 π.μ. Δεν υπάρχουν σχόλια:\nΜια νέα αρχή - We are the world\nΑναρτήθηκε από rafahlia στις 5:34 π.μ. 1 σχόλιο:\n1-Πόσα Γράφει Η Αγάπη Ακόμα-Μικρά Παιδιά Μεγάλα Όνειρα\nΑναρτήθηκε από rafahlia στις 5:33 π.μ. Δεν υπάρχουν σχόλια:\nΑναρτήθηκε από rafahlia στις 5:29 π.μ. Δεν υπάρχουν σχόλια:\nΗ αγάπη που δεν έχει όρια...\nΑλλά αυτό το πράγμα, αν ερχόταν σε μένα κάποιος που θα'μουν κουρασμένος, θα έλεγα "άφησέ με να ξεκουραστώ και μετά". Ο π. Παΐσιος δεν έβαζε τον εαυτό του ποτέ μπροστά. Έβαζε πάντοτε τον άλλον. Που είναι δείγμα μεγάλης αγιότητος αυτό...


Φταίει μόνο η εισβολή της Ρωσίας στην Ουκρανία για την ακρίβεια στην Ελλάδα; - sepolia.net\nΧαρακτηριστικά μεταφέρουμε δύο διαγράμματα:\nτο Διάγραμμα 1 παρουσιάζει την απώλεια της αγοραστικής δύναμης του κατώτατου μισθού. Όπως έχουμε ήδη τονίσει (ΙΝΕ ΓΣΕΕ, 2022), το κύμα ακρίβειας οδηγεί σε διαρκή μείωση της αγοραστικής δύναμης του κατώτατου μισθού, η οποία από 4,5% τον Αύγουστο του 2021 ανήλθε τον Δεκέμβριο σε 10,4%. Τον Ιανουάριο του 2022, η προγραμματισμένη μικρή όσο και καθυστερημένη αύξηση του κατώτατου μισθού κατά 2% περιόρισε σε μικρό βαθμό την απώλεια αγοραστικής δύναμης, η οποία όμως ανήλθε τελικά σε 12,1%. Η αύξηση του κατώτατου μισθού περιόρισε την απώλεια αγοραστικής δύναμης μόλις κατά 0,2%, αφού χωρίς αυτήν η απώλεια αγοραστικής δύναμης θα ήταν 12,3%. Όμως, οι υπολογισμοί αυτοί αφορούν τον μεικτό κατώτατο μισθό. Αν αφαιρεθούν οι ασφαλιστικές εισφορές, τότε τον Ιανουάριο του 2022 η απώλεια της αγοραστικής δύναμης του καθαρού κατώτατου μισθού ξεπέρασε το 14% έναντι του Ιανουαρίου του 2021, όταν η αντίστοιχη ετήσια απώλεια τον Δεκέμβριο του 2021 ήταν 12,1%.\nΤο Διάγραμμα 2 παρουσιάζει τον κατώτατο μισθό εκφρασμένο σε μονάδες ίδιας αγοραστικής δύναμης στα κράτη-μέλη της ΕΕ στα οποία ισχύει ο ενιαίος κατώτατος μισθός. Τα δεδομένα που παρουσιάζονται λαμβάνουν υπόψη τις μεταβολές που έλαβαν χώρα την 1η Ιανουαρίου του 2022, συνεπώς συμπεριλαμβάνεται η αύξηση 2% του κατώτατου μισθού στην Ελλάδα. Η αγοραστική δύναμη του εργαζομένου που λαμβάνει τον κατώτατο μισθό στην Ελλάδα είναι η έβδομη χαμηλότερη μεταξύ των κρατών-μελών της ΕΕ. Η θέση αυτή είναι ελαφρώς βελτιωμένη σε σχέση με τις αρχές του 2021 (βλ. ΙΝΕ ΓΣΕΕ, 2021α), όχι τόσο λόγω της αύξησης του κατώτατου μισθού στη χώρα μας, αλλά κυρίως λόγω επιδείνωσης της αγοραστικής δύναμης σε ορισμένες χώρες της ανατολικής Ευρώπης (Vacas-Soariano and Kostolny, 2022). Σε κάθε περίπτωση, η αγοραστική δύναμη του κατώτατου μισθού στην Ελλάδα παραμένει χαμηλή. Η διαφορά από τα κράτη-μέλη της βόρειας, της δυτικής και της νότιας περιφέρειας είναι μεγάλη και συνεχίζει να αυξάνεται. Για παράδειγμα, σε κράτη-μέλη στα οποία εφαρμόστηκαν Προγράμματα Οικονομικής Προσαρμογής με σημαντικές παρεμβάσεις στον κατώτατο μισθό, όπως στην Πορτογαλία και στην Ιρλανδία,2 το χάσμα στην αγοραστική δύναμη του κατώτατου μισθού σε σχέση με την Ελλάδα μεγάλωσε. Το 2021 η αγοραστική δύναμη του κατώτατου μισθού στην Ελλάδα ήταν 1% χαμηλότερη από της Πορτογαλίας και 43% από της Ιρλανδίας. Τον Ιανουάριο του 2022 η διαφορά ανήλθε σε 5% και 45% αντίστοιχα.\nΟλόκληρη την μελέτη μπορείτε να την δείτε ΕΔΩ\nΠροηγούμενο άρθρο: Χριστός Ανέστη - Αληθώς ο κύριος;\tΠροηγ\nΕπόμενο άρθρο: ΓΣΕΕ για το εργατικό ατύχημα στα Γρεβενά: Ο κόμπος έχει φτάσει στο χτένι\tΕπόμενο


ΚΕΡΑΥΝΟΣ ΕΝ ΑΙΘΡΙΑ: (073)"ΠΟΛΕΜΟΣ-ΠΟΛΕΜΟΣ !" 1940 και..!!! Μαρτυρία του αιωνόβιου ΒΑΣΙΛΕΙΟΥ Κων. ΚΩΣΤΑΚΗ.\n(073)"ΠΟΛΕΜΟΣ-ΠΟΛΕΜΟΣ !" 1940 και..!!! Μαρτυρία του αιωνόβιου ΒΑΣΙΛΕΙΟΥ Κων. ΚΩΣΤΑΚΗ.\nΠαρατίθεται η μαρτυρία-αυτοβιογραφία γιά τα χρόνια του απτού πολέμου (1940-50), του αιωνόβιου Βασιλείου Κων. Κωστάκη (101 ετών), από τα Δερβενάκια Αργολιδοκορινθίας!*(*Φωτογραφία του 18-10-14)\nΚατά την εξιστορισή του εξεπλάγην και δεν το περίμενα να συναντήσω τέτοια οντότητα Έλληνος!Ήταν εκτός των άλλων σαν να άκουγα καθ΄ όλα ένα συνομήλικό μου και δεν φανέρωνε τίποτα ότι ο παππούς είχε κάνει 101 ηλιογυρίσματα και συλογίστηκα για ποιό λόγο μερικοί γράφουν μυθιστοριογραφία - παραμύθια, όταν η ιστορία είναι ζώσα!\n«Να είσαι καλά "παππού" και να χαίρεσαι, οι θεοί να σου δίνουν ευτυχία»!\n("Ούλε τε και μάλα χαίρε,θεοί δε τοι όλβια δοίεν" -Ομηρ. Ο,ω,402)\n"Το παρελθόν και το μέλλον το γεφυρώνει το παρόν"\nΦωτογραφία: Ενός αιώνος και... γεφύρι στα Δερβενάκια, στο "Χάνι του Ανέστη ή Μπούρλου" εκεί που φυλάττει ....και κατοικεί ο παππούς!\n(Η επιμέλεια -σημειώσεις ,εμού του ιδίου!)\nΒασίλειος Κωστάκης λέγομαι τον πατέρα μου Κωνσταντίνο έχω γεννηθεί το ΄13 ο (1913) 101 χρονών είμαι! Ο πατέρας μου ήρθε εδώ στα Δερβενάκια από το Κεφαλόβρυσο Αργολίδας και έφτιαξε το νερόμυλο.\nΈχω πάει στο πόλεμο στην Αλβανία. Στο 6ο Σύνταγμα Κορίνθου ήμουνα στο 2ο Τάγμα ,στο 2ο Λόχο. Στον 3ο Λόχο ήτανε ο άλλος αδερφός μου. Δυό αδέρφια ήμαστε και ζήτησα να πάμε μαζί και λέει ο Λοχαγός:\n-«Γιατί» του λέω;\n-Μου λέει: «άκουσε μπορεί να πέσει ο Λόχος πάνω σε μάχη και να διαλυθεί ο Λόχος και να σκοτωθείτε και οι δύο».\nΕίχε δίκαιο ο Λοχαγός. Ενώ εάν είσαι σε άλλο Λόχο μπορεί να γλυτώσει ο ένας και όπως είπε έτσι έγινε ο 2ος πέσαμε σε μάχη ο 3ος δεν έπεσε!\nΣτην Κόρινθο μας ντύσανε στου “Τρύπου” και μας πήγανε πέρα στις Κεχριές, καθίσαμε καμιά βδομάδα εκεί και απ' εκεί μας παίρνε και μας φέρνε στην Κόρινθο .Στην Κόρινθο που μας φέρανε, ήρθε το καράβι απ' την Πάτρα, ο “Κολοκοτρώνης” μεγάλο ήτανε. Λοιπόν ζύγωσε δίπλα, εγώ την φοβόμουνα την θάλασσα, εκεί που ήρθε μας βάζουνε στις βάρκες γιά να πάμε και εγώ βουτήχτηκα απ' ένα παλαμάρι του πλοίου.\n-«Μη- μη!» μου φωνάζουν .\n-«Τι μη και μη» τους λέω !\nΓαντζώθηκα εγώ φοβόμουνα σου λέω τι θάλασσα!\nΜετά μας πήραν και μας βγαίνε στην Ναύπακτο, μας βαίνε στα αυτοκίνητα και προχωράμε και πάμε απάνω στη Πρέβεζα απ' εκεί πήγαμε στο “Μπουτάρι”(!!!) ένα χωριό στην Ηγουμενίτσα ήτανε.\nΤον Λοχία τον ελέγανε Αγγουράκη, Κρητικός ήτανε είχε σκοτώσει κάποιον στη Κρήτη και είχε ζητήσει να βγή να πολεμήσει να του χαρίσουν την ποινή! Και ο Λοχαγός Κρητικός ήτανε. Εγώ διοικούσα τους όλμους ήμουνα δεκανέας !Εκεί στο «Μπουτάρι»(!!!)έγινε η μάχη κόψανε την γέφυρα οι Ιταλοί! Πάμε να περάσουμε πέρα, τέρμα κομμένη η γέφυρα! Παρακάλαμος ήτανε το ποτάμι (;) ! Αμέσως τακ -τακ στήνουμε την γέφυρα, περάσαμε την άλλη μέρα εμείς και πήγαμε απάνω προς τα Τρία Αυγά στο βουνό, μετά εκεί δεν θυμάμαι πως λεγότανε δώσαμε τις πρώτες μάχες.\nΕκεί ήρθανε τα αεροπλάνα αλλά πέσαμε εμείς πρηνηδόν κάτου στις άκρες του δρόμου κάναμε παραλλαγή ,κάτι με χορτάρια και..., κάνανε τρεις τέσσερες φορές από πάνω και δεν μας είδανε! Θα μας σκοτώνανε όλους ! Τώρα μας βλέπανε και δεν μας ρίξανε τι να σου πω;\nΈδώσαμε την πρώτη μάχη, εκεί ήτανε ορφανοτροφείο τόχανε αδειάσει, τά ΄χανε πάρει τα παιδιά και το κάνανε Ορεινό χειρουργείο !\nΕμείς βγήκαμε απ' εδώ, από τους Γεωργουτσάδες από την άλλη πάντα και βγήκαμε Αργυρόκαστρο .\nΑφού πήγαμε στο Αργυρόκαστρο μας δώσανε μιά κατεύθυνση να πάμε στου «Βασιλιά το Παλάτι»! Του «Βασιλιά το παλάτι !!!» ήτανε σε ένα ύψωμα είχε μιά βρύση και πιάνει ένα χιόνι και λέμε “Παναγία βόηθα” και ξημερωθήκαμε με χιόνια το πρωί, κόβαμε ξύλα ....!\nΜετά μας εστείλανε δεξιά -αριστερά εγώ πήγα στη “Μπέσταλη”(!!!) εκεί ήσανε σκοτωμένοι Ιταλοί πολλοί και δεν τους είχανε θάψει και εξαναγκαστήκαμε να τους θάψουμε, ήτανε φουσκωμένοι οι άνθρωποι! Ήσανε και κάτι τραυματίες και λέγανε:\nΤο νερό το λένε “Άκουα” οι Ιταλοί , και τους λέγανε:\n-Τι “Ακουα”; και τους λέω:\n-« Νερό ζητούνε γαμώ τον αντιχρηστό σας»\nΕκαθήσαμε εκεί κάνα τριάρη μήνες στη “Μπέσταλη”(!!!), άμυνα κρατάγαμε δεν ήμαστε σε πόλεμο, απέναντι ήτανε το Τεμπελένι!!! Δεν πήγα εγώ στη Χιμάρα. Στην Χιμάρα άμα πάγενα είχα ένα ξάδερφο που ήτανε από την Χιμάρα είχε πάρει μιά πρώτη μου ξαδέρφη θα ζήταγα αυτόνε!\nΕίχα το συνεργείο τους όλμους και τον ασύρματο ,είμαστε τρείς και άλους τρείς έξη και τους διοικούσα εγώ και έναν ανθυπολοχαγό από τους Αγ, Θεοδώρους. Αυτός είχε αφήσει το «Γελιό» του σε μένα. Του λέου:\n-«Έϊ άμα λάχει (γίνει) τίποτα εγώ θα το βάλω στο πόδι, γιελιούς δεν κουβαλάω δεν πέρνω ρούχα εγώ , γιατί δεν μπορώ να φύγω»!\n-Λοιπόν, «όχι» μου λέει «απαράτησε και τα δικά μου» !\n- «Α εντάξει» του λέω!\nΤώρα εκεί λύκος πέρασε; τίποτ' άλλο πέρασε; και έφυγε μια σάρα χαλίκια και κάνει βρουουουου! Εκεί φωνάξανε:\n-«Στα όπλα» οι σκοποί.\nΑνάβει το τουφεκίδι, έγινε το “sos”! Η πρώτη «βόμπα» έρχεται επάνω σε μας! Πατ ..! ο Λοχαγός πετάει κόκκινη φωτοβολίδα! Επιμήκυνση του μήκους!\nΤην «βόμπα» από το πυροβολικό την έριξαν οι δικοί μας δεν περιμένανε να πέσει πάνω σε μας! Σκοτωθήκανε κάνα δεκαριά, ένας Χαντζής λεγότανε, και ένας αμαξάς από τον Πειραιά !\nΑλλά εκείνη την βραδιά που έγινε το μακελειό, που είχε βρεθεί το γυναικόπαιδο και φωνάζανε;\nΠω πω !Τι διάβολο ήσανε ! Ήταν από κάτου πεύκα και από πάνου έρχόντουσαν αυτοί και φώναζε ο Αξιωματικός, ακούγαμε:\n- «Τι ήσαστε αξιωματικοί; Παραδοθείτε δεν σας πειράζουμε!»\n- «Τι ήσαστε Στρατιώτες ; Λοχίοι; Δεκανείς;» ξερω εγώ τι;\nΤίποτα δεν απαντάγανε. Όποτε βγαίνανε στο ξάγναντο τους πλακώναμε γκακ..-γκακ..-γκακ.. το πολυβόλο , οπότε μπαίνανε μέσα πάλι..(στο δάσος;;;) !\nΕκεί σκοτώθηκε ένας αλλά τον πήρανε, με πολλά αίματα. Βρήκαμε την άλλη μέρα είχε κυλήσει το αίμα απ' εδώ και είχε πάει κει κάτου.....(!). Φαίνεται ήταν καπετάνιος, για μένανε και τον πήρανε !\nΑπ' δω μεριά ήτανε ο Λοχαγός ο «Μπουτσαράς»(!!!) ο δικός μας και είχε πιάσει ένα λιθάρι! Ερχότανε απού κάτου ο αντάρτης !\n-“Άλτ εσύ” του λέει !\nΚαπετάν Κώστας ,μια μπαταριά του αμολάει, τούμπα ο Καπετάνιος Κώστας !Αντάρτης ήτανε !Αλβανοί ήσανε αυτοί !\nΛοιπόν τον σκότωσε! Αυτός είχε φυλλάδια στην τσάντα που κρατούσε απάνω του με όλα τα στοιχεία , τα πήρε ο Λοχαγός , και την άλλη μέρα διώχνει τον υποκόμο του στην Αθήνα να πάει τα χαρτιά! *(* Το γεγονός του λάθους του πυροβολικού μας, αναφέρεται στα βιβλία της Δ.Ι.Σ./ΓΕΣ ,δεν αναφέρεται το γεγονός με τους αλβανούς «αντάρτες!!!», οι οποίοι κατά πάσα πιθανότητα, αυτοί δημιούργησαν την σύγχυση σύμφωνα με την σπουδαία αυτή παραπάνω αναφορά : “έφυγε μια σάρα χαλίκια και κάνει βρουουουου” και...!\nΦωτογραφία (Σπύρου Μαντά): Μια ΣΑΡΑ στην Βόρεια Ήπειρο στην περιοχή "Ζαγοριά" ανάμεσα Αργυρόκαστρο και Πρεμεντή)\nΜετά ήρθαμε στα Γιάννενα μετά στην Φιλλιπιάδα(!) ,με τα πόδια κατεβαίναμε. Μετά σε ένα χωριό πως διάβολο το λένε δεν το θυμάμαι, εκεί έχει πολλές καρυδιές και νερά πολλά , εκεί ήτανε οι Γερμανοί και παραδώσαμε τα όπλα. Μιά τρακάδα όπλα “Παναγία Βόηθα”!\nΕκεί τα παραδώσαμε και φύγαμε και ήρθαμε εκεί που βγαίνει το άλάτι στο Μεσολόγγι !\nΕίχαμε μουλάρια αλλά άκου να δεις τι πάθαμε; Τα μουλάρια, ανεβήκαμε σε ένα βουνό για να πέσουμε από πίσω εκεί ήταν ένα ποτάμι Αωός ποταμός το λέγανε για να τραβήξουμε πιό κοντά να πάμε στην φιλιππιάδα. Εκεί αυτός είχε σηκώσει τα όπλα...μόλις επάγαινες σούπερνε και τα όπλα δεν κόταγες και να μιλήσεις σε πλάκωνε αμέσως .Είχε καλύβα εκεί πέρα και γιδοπρόβατα, συμμορία είχε ,μας τα πήρανε όλα που ήχαμε πάρει γιά κοντά, όπλα , ότι είχαμε ,καφέδες , αυτά .....!\nΜόλις κατεβήκαμε κάτου στο ποτάμι ήτανε ένας Ταγματάρχης που έκανε κουμάντο και είχε δέση την ουρά του αλόγου κόμπο και δένανε πίσω τα μουλάρια και ότι άλλο ήτανε .....και τα πέρναγε πέρα από το ποτάμι, σαν Ζυγαριά(!)... Αυτό το μέρος θα το θυμάμαι και θα μου μείνει αξέχαστο!\nΤην άλλη μέρα μας λέει ο Ταγματάρχης:\n-«Σας πήρανε τίποτα;»,\n-«Μας πήρανε τα όπλα μας πήρανε κείνο, κείνο ...!»\nΤραβάει λοιπόν το όπλο ο Ταγματάρχης να σκοτώσει αυτόν που κατέβαινε κάτου , πέσανε οι άλλοι μπροστά ...ξέρω εγώ τι...δεν...!\nΕμείς τώρα πεθαμένοι από πορεία, το πρώτο χωριό που πήγαμε ούτε και το θυμάμαι πως το λένε , πέφτουμε γιά ύπνο ,ψόφιοι κάτου! Τα μουλάρια μας τα πήρανε την νύχτα ! Τα παρατήσαμε ...!\nΠρος το Μεσολόγγι ήταν μιά αποθήκη εγώ τι να πάρω; τι να πάρω; Λέω:\n-«Πρέπει να πάρω σπίρτα».\nΓιομίζω λοιπόν το σακίδιο σπίρτα , μου λέγανε οι άλλοι :\n-«Τι τα θες ρε μαλάκα τα σπίρτα; Ρε σπίρτα πέρνεις εδώ ψοφάμε από την πείνα» λέω:\n-«Σωπάτε τα σπίρτα θα φέρουν ψωμί ρε μαλάκες ,τι ξερετ' εσείς;».\nΜόλις πάγενα ....λέω:\n-«Δώστε μια φέτα ψωμί» ...!\n-«Ένα κουτί σπίρτα μιά φέτα ψωμί» τους έλεγα γω !\nΜόλις τους έλεγα έτσι, αμέσως το ψωμί..!\n-«Ρε μυαλό που το είχες» μου λέγανε\n-«Δεν φορτωθήκαμε όλοι σπίρτα;»!\n–«Ρε μαλάκες» τους λέω «αφού σπίρτα δεν έχουν αυτοί δω πάνου ενώ τα σπίρτα χρειάζονται αυτοί οι ανθρώποι γιατί αυτοί ζούνε σ' αυτό το έδαφος..!».\nΜετά ήρθαμε στο Μεσολόγγι και περάσαμε απέναντι εκεί ήτανε τα τρένα στη Πάτρα! Καβαλήσαμε τα τρένα , σήραγγες δεν ήτανε να περάσεις από κάτου απο πάνου επ' έξω κρεμασμένος ο κόσμος.\nΉρθαμε στην Κόρινθο !Στην Κόρινθο μόλις ήρθαμε άλλοι πήγανε προς την Καλαμάτα απ' τα δω που ήσανε και άλλοι μείνανε από δω που ήσανε και άλλοι πήγανε Αθήνα. Εγώ ήρθα με το τρένο της Καλαμάτας στο σταθμό Νεμέας εδώ από πάνου!\nΛοιπόν είχε πεθάνει ο πατέρας μου ! Λέω:\n-«Που είναι ο πατέρας;».\n-«Δεν βλέπεις μου λένε;»! Εγώ δεν το είδα το πένθος που είχαν κωλύσει στο σπίτι απ' εκεί και απ' εδώ απέναντι !\nΑπό μένα πέθανε ο πατέρας μου, γιατί του λέγανε ότι τον έχουν αιχμάλωτο και τους έχουν χαλίκια χάμω, ότι τους έχουν βγάλει τα παντελόνια και του έχουν χάμου και περπατάνε απάνω στα χαλίκια με τα γόνατα! Του τα λέγανε, “εσύ” “εγώ” ο “καθένας” και ο γέρος στενοχωρήθηκε μετά! Σου λέει:\n-«το παιδί μου να το κάνουνε έτσι;”\nΕ! στενοχωρήθηκε ο γέρος! Μέσα σε μιά βδομάδα πέθανε ο γέρος ,από την στενοχώρια του ! Πρέπει να ήτανε κάνα 80ριά χρονών!\nΗ μάνα μου ζούσε, ήτανε άρρωστη στο Νοσοκομείο !Μόλις μου λένε εμένα έτσι, πάω στ' Άργος ! Είχα συγγένεια εγώ στ' Άργος ! Πάω στο σπίτι του μπάρμπα μου -ήτανε από την Σύρο και είχε πάρει γυναίκα απ' εδώ και έμενε δώ ,- Συριανός-! Του λέω:\n«Είναι στο Νοσοκομείο» σηκωνόμαστε πάμε στο Νοσοκομείο. Βλέπω την γριά ! Την παίρνω απάνω ! Δεν καθότανε η γριά πιά άλλο! Ήρθε δω Ε........!\nΟ μεγάλος αδερφός ήταν ο Νίκος δεύτερος ήμουνα εγώ , τρίτος ο Χρήστος και δύο αδερφάδες ! Η μία αδερφή ήταν η μεγαλύτερη μετά ο Νίκος μετά εγώ, τέταρτη η άλλη η αδερφή και τελευταίος ο Χρήστος! Ο Χρήστος ήρθε μετά από μένα από το μέτωπο ! Ο αδερφός μου, Χρήστος , πέθανε μετά εδώ τον εκτυπήσανε οι αντάρτες το '47, δεν θυμάμαι καλά, που είχε πάλι πάει φαντάρος ,ήτανε τραυματίας και ζητήσαμε να τον εβάλουμε στη Βούλα δεν μας επιτρέψανε γιατί ήτανε μεγάλος και όταν επέθανε φέρανε το χαρτί να μπεί στη Βούλα και με το βαθμό ανθυπασπιστού!\nΕίχα ένα Λοχαγό Βαζαίο στην Κόρινθο τον καιρό που ήμουνα κληρωτός , και μετά βγήκε στο βουνό γιά να σώσει την Ελλάδα στο αντάρτικο ο Βαζαίος . Επάνω (στην Αλβανία) δεν έσμιξα εγώ !Καλός ήτανε στο στρατό απ' ότι ξέρω εγώ, αλλά πως έφτασε κει πάνω ούτε και ξέρω!\nMε πήγανε…στρατιώτη!!! (Επί κατοχής) τότε με τα αντάρτικα με τα “κέρατα”, βρίσκω ένα δικόνε μου τον ΓΕΩΡΓΟΥΣΗ ΚΩΝ/ΝΟ του Παναγ. *(*Από την Αρχαία Νεμέα-Ηράκλειο. Γεν/τος το 1898. Εκτελέστηκε στις 22-6-1944) Δεν μ' άφηνε αυτός να πάω.\n- «Που θα ντυθείς αντάρτης;»\n- Του λέω :\n-«Ή στο “χίτικο”, από τα δύο ,ένα».\n-«Όχι να μην πας να μην κάνεις, θα μας σκοτώσουνε ...θα μας κάνε ...!»\nΚαι τον πιάνε μετά από κάνα μήνα- δύο και τον πάνε στο Λουτράκι και τον εσκοτώνε ως αριστερώνε, γιατί ήτανε ο κουνιάδος του και η κουνιάδα του λέει αριστεροί και σκοτώσανε αυτόν!\nΕδώ στην οδός Μπενάκη στην Αθήνα , γίνεται ένα μπλόκο!\nΤί έκανα στην Αθήνα; Βόλτα !\nΡε ξέρεις τι ζωή έχω περάσει εγώ; Την ζωή που έχω περάσει εγώ δεν την έχει περάσει κανένας! Αλλά είχα τα πόδια! Τώρα τι κάνω;\nΛοιπόν με πιάνε που λες, ένα... στην Γερμανία, στο «Φράντεμπουρκ» (!!!) με τρένο. Μόλις φτάσαμε στο Βελιγράδι γίνεται ένας βομβαρδισμός, που “χέστηκε το πελεκούδι”! Ίπποι τέσσερεις ,άνδρες 18 γράφανε, είχανε και άλογα μπροστά και πίσω ομήρους (στα βαγόνια), πηγαίναμε γιά δουλειά. Είχαν πάρει πολλούς! Αμαξοστοιχία ολόκληρη γεμάτοι Έλληνες! Πηγαίναμε “αλπάνια”(!) για δουλειά. Από την Αθήνα ήσανε όχι όλοι από το μπλόκο, είχανε βάλει και άλλους μπροστά από τις φυλακές!\nΤο ΄45 γύρισα που είχανε βγάλει το καινούργιο νόμισμα χάρτινο δίφραγκο και φράγκο. Δεν είχε ξεκινήσει το αντάρτικο μετά....!\nΣτη Γερμανία με βάλανε αμέσως εμένα να σκάψουμε, να κάνουνε δεξαμενές, εάν γίνει βομβαρδισμός στις φυλακές να έχουνε νερό να σβήσουνε τις φυλακές .Και εκεί που σκάβαμε εβρέθηκε ένας όγκος μέσα αλλά αμουργιές, όχι βράχος! Δεν πάγαινε κανένας! Μου λέει ο «αχβ...ζερ»(!), το αφεντικό,\n- «Να μου φέρεις μιά βαριά» του λέω.\nΑφού ήταν άμμος. Μόλις τι είδα εγώ ανεβαίνω απάνω -σ' αυτό, στο λιθάρι,-πέρνω την βαργιά ,ξανήγουμε εγώ και κάνω :\n-«Ουγουγουγουγουου» και βόγκαγα …!\nΜπαμ !Την δεύτερη, το διέλυσα , αφού ήταν άμμος! Διπλό συσσίτιο διπλό ψωμί ...διπλά τα πάντα! Τους λέω :\nΕίχαμε κάτι Γάλλους και τους είχανε σ' ένα δωμάτιο “τσέλα” τα λέγανε τα δωμάτια. Σε μιά “τσέλα” εμένανε 10-15 μέσα. Τρία κρεβάτια το ένα πάνω στ' άλλο Οι πούστηδες οι Γάλλοι γδυνόσανε το βράδυ και πάγαινε ο πόρδος σύννεφο. Είχαμε πλακωθεί με τα μαξιλάρια εμείς, τα πετάγαμε γιά τους Γάλλους πρώτα…!Που στο διάβολο πάει και βαράει (ένα μαξιλάρι) απάνω σ΄ένα διακόπτη…! τι διάολο ήτανε νούμερο ; Πατ… πετάγεται το “νούμερο”, ότι στο 35 δωμάτιο, ότι σκοτώνονται μέσα! Πότε φτάσανε οι γαμημένοι οι Γερμανοί “Μπαμ” ...”χραπ” η πόρτα άνοιξε πότε πρόλαβε και μπήκε το κλειδί; Τι μηχανήματα είχαν; Ανοίγει η πόρτα τα χάσαμε!\n-«Τι έγινε δω πέρα» λέει !\n-«Αυτό και αυτό με τους Γάλλους».Λένε:\n-«Αύριο το πρωϊ “Παρτί” από δω θα τους πάρουμε».\nΚοιμηθήκανε-πως κοιμηθήκανε εκείνο το βράδυ- την άλλη μέρα το πρωί τους πήραν απ' εκεί και φέρανε όλο Έλληνες! Και ήμαστε όλο Έλληνες! 12 ήμαστε!\nΕκεί τρώγαμε καλά! Δεν πέρασα δυστυχία εγώ στην Γερμανία εγώ πέρασα καλύτερα από το σπίτι μου ! Εγώ έφερα και γυναίκα από κει πέρα , την γυναίκα μου από το Κεφαλόβρυσο Αργολίδας Παπαναστασίου λεγότανε .Την είχαν πιάσει στην Αθήνα ήτανε υπηρέτρια και είχε κατέβει κάτου να ψωνίσει και την πιάσανε. Έμενε απάνου στον Αγιάννη στον Καρέα! Εγώ είχα πάει κει πέρα και την φέρανε μετά! Δέκα χρόνια μικρότερη ήταν το ΄22 γεννημένη!\nΜιά μέρα μου γυάλισε το “πράμα”! Της λέω:\n-«Εγώ σκέπτομαι να σε κάνω γυναίκα μου εάν εσύ το σκεφτείς και θέλεις καλώς έχε, δεν θέλεις να μου το πεις να ξέρω , εγώ φεύγω από κοντά σου , σκέψου ,θα ξανασμίξουμε να μου πεις»! Μετά μου λέει αυτή :\n-«Θα σε ακολουθήσω»!\nΛοιπόν εκεί που μας είχανε βγάλει όξω .....είχα πομένα έτσι στη γυναίκα!\nΌταν ήρθε η ώρα να φύγουμε μου λέει:\n-«Να κάτσουμε εδώ, εδώ έχει πολύ δουλειά θα δουλέψουμε και εσύ και εγώ θα κονομήσουμε» , και εάν είχα ακούσει την γυναίκα μου θα είχα φτιαχτεί στην Γερμανία με πολλά λεφτά! Της λέω:\n-«Όχι» και μπαίνουμε στο τρένο . Την γυναίκα την είχανε έξω σκάβανε χαντάκια πολεμίστρες –χαρακώματα- οχυρά! Δεν μέναμε μαζί αλλά έξω που πηγαίναμε (την γνώρισα)....είχε ότι ράτσα ήθελες (από ομήρους)!\nΚαι λέγανε αυτοί οι Γάλλοι ότι δεν πέφτει το “ΡΟΥΛ” το “ΡΟΥΛ” ....! σε 13 μέρες το είχανε κάνει οι Γερμανοί άρμα...Μπήκανε ....πάει και το “ΡΟΥΛ” χάσανε οι Γερμανοι.........!\nΕν το μεταξύ όταν έφυγα ,”εδώ” μας είχανε ένα νούμερο, αφού μας απολύσανε ήρθανε οι Ρώσοι και βαρέσανε και γκρεμίσανε τις πύλες και τις φυλακές και ..........αυτά!\nΟι Άγγλοι είχανε πάει πρώτα είχανε κάνει μπροστά ένα “φράγμα” εγώ καθόμουνα στο «Πιρτσερβάλ»(!) ένα χωριό! Το «Πιτσερβάλι’(!) το χωριό ήτανε μακριά από τα οχυρά των Άγγλων 45 χιλιόμετρα!\n-«Σηκωθείτε να φύγουμε» τους λέω.\n-«Θα πάμε κει πέρα θα περάσουμε στους Αμερικάνους να φύγουμε για την Ελλάδα».\nΠάμε κει πέρα «φράγμα» μπροστά, ρε αμάν να περάσουμε τίποτα, ρε εδώ ήμαστε.....γυρίζουμε ....την άλλη μέρα κοιμόμαστε κει πέρα, όξω καλοκαίρι ήτανε.\nΓυρίζουμε πάλι στο «Πιτσερβάλ» βρήκα την γυναίκα και απ' εκεί γυρίσαμε μαζί !\nΤο 1991 πέθανε η γυναίκα! Δύο αγόρια έκανα δεν πρόλαβα να κάνω ......Ήρθαμε δω πέρα την παντρεύτηκα κάναμε δυό παιδιά Ήρθα το ΄45 δω πέρα !\nΜετά την Αλβανία ξαναπήγα στρατιώτης .\nΞαναπήγα φαντάρος μετά στον ανταρτοπόλεμο το 48 ή 49 δεν θυμάμαι ακριβώς. Από εκεί μεριά προς Ηγουμενίτσα πήγα! Έκατσα κανά δυό μήνες τρεις τραυματίστηκα με φέρνε εδώ στο Μεσολόγγι με βάζουν στο βαπόρι και βγαίνε στην Πάτρα! Από την Πάτρα στο τρένο και με φέρνε στο Λουτράκι, στο “ΑΚΤΑΙΟ” το νοσοκομείο και ενοσηλεύτηκα εκεί.\nΕγώ ανήκα στην 3η Μεραρχία Κορινθίας(!!!).Και μόλις ενοσηλεύτηκα έρχομαι στο Άργος, είχα γνωστό ένα πρώτο ξάδερφο είχε πάρει μιά πρώτη μου ξαδέρφη Τσάλας λεγότανε, αυτός είχε και θέατρα και κέρατα όλα αυτά... και τους είχε όλους τους αξιωματικούς........ μόλις του λέει για μένα - «να ρθή εδώ» του λέει !Μόλις πάω στο Ναύπλιο,\n-«Πάρε δέκα μέρες και φύγε» μου λέει ο Διοικητής.\nΠαίρνω εγώ, ήρθα, με τα πόδια από το Ναύπλιο, μέσα τα χωριά, έρχομαι εδώ. Κάθομαι 10 μέρες ξανά πάω πάλι , μου δίνει άλλες 10 μέρες -«φύγε πάλι» ...και την τρίτη….!\nΓι΄αυτό σου λέω.....!\nΥ.Γ.(Βιντεοσκόπηση του παππού 18-10-14) https://www.youtube.com/watch?v=TBXlxPs1DTg&list=UUAnQsfZS_HRfGFmXW_oszZg\nΕτικέτες (073)"ΠΟΛΕΜΟΣ-ΠΟΛΕΜΟΣ !" 1940 και..!!.Μαρτυρία του αιωνόβιου ΒΑΣΙΛΕΙΟΥ Κων. ΚΩΣΤΑΚΗ.


ΠΛΕΥΣΙΣ: Έχει ο καιρός γυρίσματα…\nΝίκος Βούτσης, Θεανώ Φωτίου, Αλέκος Φλαμπουράρης, Πάνος Σκουρλέτης, Σταύρος Κοντονής. Υπήρξαν μέλη του ΚΚΕ εσωτερικού και της ΕΚΟΝ Ρήγας Φεραίος και μετά τη διάλυση του κόμματος, το 1987, δεν πήγαν με την ΕΑΡ του Κύρκου,\nπου… «ήθελε να βγάλει την Αριστερά από τη γωνία και να τη φέρει στο κέντρο της πολιτικής ζωής».\nΣτο ΚΚΕ Εσωτερικού / Ανανεωτική Αριστερά εντάχθηκαν, στο μικρό κόμμα που συγκρότησε η μειοψηφία του ΚΚΕ εσ., με επικεφαλής τον αείμνηστο Γιάννη Μπανιά.\nΣήμερα και οι πέντε συμμετέχουν στην κυβέρνηση. Κάποιοι από τους παλιούς συντρόφους τους, που είχαν ενταχθεί στην ΕΑΡ και τους θεωρούσαν επί χρόνια «περιθωριακούς», είχαν επίσης συμμετάσχει σε κυβέρνηση. Μνημονιακή, με Ν.Δ. και ΠΑΣΟΚ. Ως ΔΗΜΑΡ.\nΠριν τη μετατροπή της σε εξωκοινοβουλευτική ομάδα …


Επίσκεψη Κ. Χατζηδάκη στον ΕΦΚΑ: Όσοι υπάλληλοι δεν κάνουν καλά τη δουλειά τους, θα μας βρουν απέναντι | Liberal.gr\nΠαρασκευή 18 Ιουνίου 2021, 15:01\nΑπροειδοποίητη επίσκεψη στο υποκατάστημα του ΕΦΚΑ στην Αγία Παρασκευή πραγματοποίησε σήμερα ο υπουργός Εργασίας, Κωστής Χατζηδάκης, καθώς όπως σημειώνει ο ΕΦΚΑ είναι το μεγαλύτερο πρόβλημα που καλείται να χειριστεί και επιθυμεί να παρακολουθήσει «αυτό τον προβληματικό Οργανισμό από κοντά».\n«Μου έγινε μια ακόμα φορά προφανές ότι πρέπει να αφαιρέσω με σύστημα μια σειρά από αγκάθια τα οποία δεν αφήνουν "κανένα ρόδο να ανθίσει" στον ΕΦΚΑ.\nΌταν αναφέρομαι στο "ρόδο που θέλει να ανθίσει" εννοώ την προσπάθεια να μπουν στον ΕΦΚΑ όσο περισσότερο γίνεται οι ψηφιακές συναλλαγές (ήδη υπάρχουν 50 τέτοιες υπηρεσίες με μέσο όρο 1 εκατ. συναλλαγές τον μήνα).\nΕννοώ και τη διαδικασία των ραντεβού που θεσπίστηκε λόγω Covid-19 πέρσι και που πρέπει ολοφάνερα να μονιμοποιηθεί, διότι έβαλε μια τάξη στην εξυπηρέτηση των πολιτών. Το αναγνώρισαν όλοι οι πολίτες με τους οποίους συνομίλησα σήμερα», αναφέρει ο κ. Χατζηδάκης σε ανάρτησή του στα μέσα κοινωνικής δικτύωσης μετά την επίσκεψη.\nΟλόκληρη η ανάρτηση του Κ. Χατζηδάκη αναφέρει τα εξής:\nΚαθώς ο ΕΦΚΑ είναι το μεγαλύτερο πρόβλημα που έχω να χειριστώ στο υπουργείο Εργασίας και Κοινωνικών Υποθέσεων, θέλω να παρακολουθώ αυτόν τον προβληματικό Οργανισμό από κοντά. Γι’ αυτό πήγα σήμερα απροειδοποίητα στον ΕΦΚΑ Αγίας Παρασκευής με τον διοικητή του Οργανισμού Παναγιώτη Δουφεξή και τον υποδιοικητή Νίκο Παγώνη. Προηγουμένως είχα επισκεφτεί το βασικό κέντρο έκδοσης συντάξεων στην Αθήνα και τα ΚΕΠΑ στην Πειραιώς.\nΓνωρίζω τις αντίξοες συνθήκες δουλειάς και προσπαθούμε να τις εκσυγχρονίσουμε. Γνωρίζω επίσης τις όποιες οικονομικές δυσκολίες. Εξίσου όμως γνωρίζω και υπογραμμίζω ότι μέσα σε αυτές τις συνθήκες παρά πολλοί υπάλληλοι του ΕΦΚΑ κάνουν σωστά τη δουλειά τους απέναντι στους ασφαλισμένους. Καλώ και τους υπόλοιπους να ακολουθήσουν τον ίδιο δρόμο.


Αξίες & Ιδανικά - Οφείλουμε στον Άνθρωπο\nΑπό τη πρώτη στιγμή γνωρίζαμε οτι οποιοδήποτε εγχείρημα δεν μπορεί να πετύχει αν δεν διέπεται από ευγενείς αξίες και ιδανικά. Ετσι λοιπόν η παράταξή μας υπηρετεί κάποιες απαράβατες αξίες. Αυτές είναι οι πυλώνες και η πηγή από την οποία αντλούμε τη δύναμη να ξεπεράσουμε κάθε εμπόδιο προς την πραγμάτωση του δύσκολου αγώνα μας.\nΔημοκρατία: Σεβόμαστε και υποστηρίζουμε τον θεσμό της Δημοκρατίας. Οχι τυπικά και θεωρητικά, αλλά σε ουσιαστικό βαθμό και με τις πράξεις μας. Σκοπός μας είναι μέσα από τη πολιτική μας δραστηριότητα να εφαρμόζουμε τη Δημοκρατία, όχι απλά να συμορφωνόμαστε σε αυτήν.\nΔικαιοσύνη: Όταν κάποιος διοικεί έναν πολιτικό οργανισμό και οι αποφάσεις του επηρεάζουν ανθρώπους, θα πρέπει να έχει συναίσθηση και επίγνωση του δικαίου. Αυτό θα πρέπει να συμβαίνει και σε ότι αφορά τη συμμόρφωση του ιδίου στους νόμους του κράτους, αλλά και σε ότι αφορά την ανιδιοτελή και δίκαιη άσκηση εξουσίας πρός τους πολίτες.\nΕιλικρίνεια: Ένας καθοριστικός παράγοντας που οδήγησε στην απαξίωση του πολιτικού συστήματος είναι η έλλειψη ειλικρίνειας που χαρακτηρίζει τους εκπροσώπους του. Η κοινωνία πλέον έχει καταλήξει να μην πιστεύει αυτά που θα πει ένας πολιτικός πριν καν ειπωθούν. Δυστυχώς στις περισσότερες περιπτώσεις δικαίως. Δική μας φιλοδοξία μέσα από μια ειλικρινή στάση, ακόμη κι αν αυτή πολλές φορές δεν είναι αρεστή σε μερικούς, να οικοδομήσουμε μια αληθινή σχέση σεβασμού και εμπιστοσύνης με τους πολίτες.\nΑλληλεγγύη: Πιστεύουμε σε μια κοινωνία αλληλεγγύης και ανθρωπιάς. Ιδίως σε μια εποχή που χρειαζόμαστε ο ένας τη βοήθεια του άλλου περισσότερο από ποτέ. Και φυσικά ο Δήμος θα πρέπει όχι μόνο να υποστηρίζει και να προωθεί αυτή την ιδέα, αλλά και να είναι εγγυητής αυτής με πρακτικό και ουσιαστικό τρόπο.


Ο ΧΑΦΙΕΣ: Όπου κάμερα και χαρά, ο πολυπράγμων Πατούλης πρώτος… έτσι εξηγείται!\nΌπου κάμερα και χαρά, ο πολυπράγμων Πατούλης πρώτος… έτσι εξηγείται!\nΗ φιλοδοξία του γνωστού και μη εξαιρετέου στα ελληνικά δημόσια πράγματα προέδρου της ΚΕΔΕ και νυν δημάρχου Αμαρουσίου, Γιώργου Πατούλη, είναι αχαλίνωτη. Σε κάθε περίπτωση δεν μπορεί να περιοριστεί στα στενά όρια του Αμαρουσίου, οπότε έβαλε πλώρη για να κάνει το όνειρο πραγματικότητα, να κατακτήσει τον Δήμο Αθηναίων διαδεχόμενος τον Γιώργο Καμίνη.\nΠώς το έλεγε ο Sting στο πανέμορφο τραγούδι με τις τζαζ «φόρμες» το «Englishman in New York»; Καμία σχέση. Εκτός κι αν «βαφτίσουμε» τη Γηραιά Αλβιόνα σε Μαρούσι και την Αθήνα σε Νέα Υόρκη. Τότε κάτι γίνεται. Εξάλλου, ως πολίτης του κόσμου που αισθάνεται ο Πατούλης, διατηρεί σχέσεις με τις Ηνωμένες Πολιτείες.\nΜπορεί να μη θυμόμαστε πως εξασφάλισε πρόσκληση να παραβρεθεί στην τελετή ορκωμοσίας του νέου πλανητάρχη, Ντόναλντ Τραμπ, με τον οποίο τον ενώνει το σύνθημα «ο χρυσός μας φέρνει πιο κοντά» (σ.σ. μεγάλη ομοιότητα των σπιτικών τους όπου επικρατεί το χρυσό χρώμα), η ουσία είναι ότι πλήρωσε μόνος του το εισιτήριο για τις ΗΠΑ.\nΕξάλλου, πρόσωπα στο περιβάλλον του αναφέρουν ότι ο δήμαρχος «κρατιέται πολύ καλά», με τις υπερβολές όμως για τα μηδενικά που συνοδεύουν τις αποταμιεύσεις του για τα γεράματα ή για την πολιτική καριέρα, να αποτελούν απόδειξη της κακίας και μοχθηρίας του κόσμου.\nΌποιος ενδιαφέρεται να πάει και να αναζητήσει πληροφορίες στις φορολογικές αρχές του τόπου. Κάθε φέρελπις πολιτικός αστήρ με φιλοδοξία το νοικοκύρεμα από όποιο μετερίζι κι αν τον τάξει ο ελληνικός λαός, μεγαλογιατρός και συνδικαλιστής, είναι το πρώτο πράγμα που προσέχει, αφού το καλό παράδειγμα έιναι πάνω απ’ όλα.\nΣτο ταξίδι μάλιστα, ανέβαζε συνεχώς… ενημερωτικό υλικό στα κοινωνικά δίκτυα, μη τυχόν και μείνει Έλληνας ανενημέρωτος ότι υπάρχει συμπατριώτης μας που δεν θα πληροφορηθεί ότι ένας σημαντικός Έλληνας σφίγγει το χέρι του Ντόναλντ, με το συγκεκαλυμμένο μήνυμα ότι αυτές οι γνωριμίες θα ήταν εθνικώς επωφελείς. Μόλις γύρισε δε, έσπευσε σε μεσημεριανές εκπομπές να ενημερώσει τον λαό για τη μοναδική εμπειρία που είχε ζήσει.\nΜόνο ο Βασίλης Λεβέντης θα υποστηρίζει ότι με τις γνωριμίες του στας Ευρώπας θα μας έβγαζε σε δυο μήνες από τα μνημόνια; Πάλι καλά που δεν τον πιστέψαμε. Διότι τότε ανταγωνισμός για τον φέρελπι εν δυνάμει δήμαρχο Αθηναίων και από εκεί ποιος ξέρει που, ο πήχης που λένε, θα είχε ανέβει πολύ ψηλά.\nΗ αγαπημένη Αθήνα και… που πας ρε φουκαριάρη Κώστα Μπακογιάννη;\nΤώρα ο Πατούλης που έχει ιδρύσει πριν έξι μήνες τον όμιλο «Αθήνα, πρωτεύουσα ξανά» υποστηρίζει ότι δεν θέλει τα κομματικά χρίσματα, αλλά όποιος θέλει μπορεί να τον υποστηρίξει και θα είναι καλοδεχούμενος και θα του κάνει μεγάλη τιμή. Η αλήθεια βέβαια είναι ότι πίεζε με κάθε τρόπο τη Νέα Δημοκρατία να τον κατεβάσει υποψήφιο, αλλά εις μάτην.\nΉρθαν και αυτές οι φήμες ότι στην Αθήνα θα κατέβει ο περιφερειάρχης Κώστας Μπακογιάννης και τα πήρε στο κρανίο. Οπότε αποφάσισε να τον αντιμετωπίσει στα ίσια. Θα τολμήσει να αντιπαρατεθεί μαζί του ο νεαρός Μπακογιάννης;\nΤο χέρι του Τραμπ πάντως δεν το έχει σφίξει και θα ξεκινήσει την κούρσα μειονεκτικά απέναντι στον γιατρό που θα επιφέρει αποφασιστικό πλήγμα στον νεποτισμό και την αναξιοκρατία. Όπως άλλωστε κάνει σε όποιο μετερίζι περάσει.\nΤώρα, αυτά που λέγονται στην πιάτσα για κάτι περίεργους τύπους που δηλώνουν συνεργάτες του και έχουν την πιο περίεργα υπεροπτική συμπεριφορά στα πόστα τους συμπεριφερόμενοι με υπεροψία… καρδιναλίου, προφανώς αποτελούν την εξαίρεση που επιβεβαιώνει τον… χρυσό κανόνα.\nΜε την ιδιότητα του προέδρου του Ιατρικού Συλλόγου Αθηνών, ζήτησε μιλώντας σε ραδιοφωνικό σταθμό να χυθεί άπλετο φως και να τιμωρηθούν οι ένοχοι για την υπόθεση Novartis, ενώ παραδέχθηκε ότι γίνονταν συνέδρια με χρηματοδότηση φαρμακευτικών εταιριών, αλλά και ότι τα φαινόμενα «κατευθυνόμενης» (σ.σ. αδρά πληρωμένης) συνταγογράφησης, είναι μια πραγματικότητα.\nΓια να το ξεκαθαρίσουμε. Αυτοί οι κακόψυχοι τύποι που υποστηρίζουν ότι την υποψηφιότητα ο Πατούλης την ανακοίνωσε για να πειθαναγκάσει τη Νέα Δημοκρατία να τον υποστηρίξει, δεν ξέρουν τι τους γίνεται και πρέπει να απομονωθούν βεβαίως βεβαίως.\nΌπως και αυτοί που προαναγγέλλουν ότι θα κατηγορηθεί για διάσπαση της Νέας Δημοκρατίας και θα του το φυλάξουν «μανιάτικο». Έτσι ήταν πάντα αυτοί οι συκοφάντες. Μη δουν άνθρωπο να κάνει προκοπή. Τους «τρώει» η ζήλια. Ντροπή σας και αίσχος σας.defence-point.gr


Πλατεία Ανταρκτικής ΙΧ - red n’ noir\nΑρχική Επιφυλλίδα red n’ noir Πλατεία Ανταρκτικής ΙΧ\nΟδός Λιοσίων, στο ύψος της Ιουλιανού\nΜε παράτησε πάλι μέσα στο ψωλόκρυο το μπαστάρδι ο Λάμπρος. Πάνω στη Λιοσίων γαμώ τη Παναγία του, και τέτοια ώρα με τέτοιο καιρό δε περνάει ταξί ούτε για πλάκα. Και οι Σαντικτσίδες τα μουνόπανα, τι πουστιά πήγανε να μου παίξουνε γαμώ το σπίτι μου μέσα γαμώ. Ο Σούλης ήταν καμένο χαρτί, συνεργάτης τους οκ, αλλά τους συνέφερε όλους να πάρει το μπούλο. Ο Άκης καμένο χαρτί επίσης, εδώ είναι Αθήνα, κανείς δε μένει για πάντα όρθιος, ειδικά όταν ανέβει τόσο ψηλά, αργά ή γρήγορα θα βγει εκτός παιχνιδιού. Με το που μας έδινε ο Άκης τα λεφτά από την εκτέλεση του Σούλη θα τράβαγα το πιστόλι και θα έπαιζα μία στο γέρο-Αλβανό μπράβο του και μία τον φούσκα τον Άκη. Ο Λάμπρος θα τα έχανε, θα του φύτευα και αυτουνού μία 9άρα στο σκατοκέφαλο του πριν προλάβει να αντιδράσει. Θα είχα και την αμοιβή μου από τον Άκη, θα φέρμαρα και του Λάμπρο και ό,τι άλλα μετρητά είχαν πάνω τους ο Άκης και ο Αστρίτ και θα γύρναγα μόνιμα στο χωριό. Αλλά βάλανε οι πουσταράδες οι Σαντικτσίδες το πουστάκι το ράπερ ρε μαλάκα, για να με βγάλει από τη μέση εμένα θα τους έκανα όλη την δουλειά και θα ήτανε μετά άρχοντες. Για να δούμε τώρα τι δικαιολογίες θα μου ξεφουρνίσουν στο τηλέφωνο…\n«Ντροπή κύριε Παύλο, ντροπή! Έτσι τα είπαμε με το κύριο Γιάννη χθες που ήρθα στο μαγαζί; Να σας κάνω εγώ τέτοια δουλειά και εσείς να μου στείλετε τον ανιψιό σας να μου τη χώσει από πίσω, πισώπλατα. Είδα το Daewoo πίσω μας που μας ακολουθούσε, ενώ δεν είχαμε κανονίσει ότι θα μου τον στέλνατε!\n«Ρένο μου, αγόρι μου γλυκό τι είναι αυτά που λες παλικάρι μου; Εμείς το Μάκη στον στείλαμε να έχει το νου του να μπουκάρει και να κρατήσει τα μπόσικα άμα στραβώσει η δουλειά. Τα βρήκατε με το ανιψάκι μου; Τελείωσες με τα μερεμέτια; Τα εργαλεία σου είναι εντάξει, όλα καθαρά;»\n«Τον πήρε ο Λάμπρος τον ανιψιό σας κύριε Παύλο. Όχι δεν έγιναν τα μερεμέτια. Χάλασε η δουλειά. Χάλασε. Τον Άκη και τα τσιράκια του στον Άγιο Παύλο δεν τα πείραξα. Χάλασε η δουλειά!»\n«Χάλασε… Οκ, Ρένο μου. Ότι έγινε, έγινε. Συμβαίνουν στη δουλειά μας αυτά. Αλλά άφησες το βρωμόσκυλο να φάει το παιδί της αδερφής μου;»\n«Κύριε Παύλο έχετε ακούσει τι άνθρωπος είναι ο Λάμπρος, κανείς δεν μπορεί να τον σταματήσει. Τι να έκανα; Και ο ανιψιός σας μου τρύπησε το αυτί με το κατσαβίδι του και επιβεβαιώθηκαν τότε οι υποψίες μου ότι τον βάλατε να με πάρει…»\n«Έγινε παρεξήγηση το Λάμπρο θα ήθελε να πάρει ο Μάκης. Αύριο βράδυ θα πας στου Άκη και θα τελειώσεις ότι άφησες. Το Λάμπρο θα τον βρει και θα τον πάρει ο Βόβα απόψε κιόλας! Την πήρες εργολαβία τη δουλειά με τον Άκη, Ρένο μου, έχεις πάρει τα μισά λεφτά, θα τη τελειώσεις και θα σε εξοφλήσουμε. Ολική ανακαίνιση θέλω να κάνεις. Μην αργείς όμως.»\n«Εντάξει κύριε Παύλο, σας το υπόσχομαι όλα θα τα φτιάξω.»\n«Να περάσεις και αύριο πρωί από τη Μαρκόνι να σου δώσει ο αδερφός μου κανένα πινέλο καλό για να ξεκινήσεις. Που είσαι τώρα Ρένο μου;»\n«Εντάξει. Στη Λιοσίων κύριε Παύλο μου, Λιοσίων και Ιουλιανού. Με παράτησε ο Λάμπρος και δε περνάει ταξί. Ερημιά.»\n«Εντάξει λεβέντη μου. Θα στείλω τον εγώ τον Βόβα να έρθει να σε πάρει αγορίνα μου. Δίπλα μου τον έχω, τώρα ξεκινάει. Άραξε στη στάση και έρχεται αμέσως.»\n«Σας ευχαριστώ κύριε Παύλε, θα τον περιμένω εκεί στη στάση του λεωφορείου.»\nΤελικά άδικα τους έβριζα τους ανθρώπους. Είναι άρχοντες! Όλα τα είχαν κανονισμένα.\nΟ Δον Πελμενίδης μπλιάτ, ο πόντιος νονός από το Μενίδι με τις ισχυρές διασυνδέσεις με τον πειραιώτικο υπόκοσμο έπεσε νεκρός από το χέρι μου. Χάιδεψα απαλά τη σκανδάλη του μικρού Ισραηλινού συνοδοιπόρου μου και αυτός φταρνίστηκε βίαια, η πρώτη βολίδα των 9 χιλιοστών τίναξε στον αέρα τον μετωπιαίο λοβό του Κόμπα Πελμενίδη. Με ένα ψιλό τρυπανάκι είχα ανοίξει μία μέτρια τρυπούλα την μύτη της πρώτης σφαίρας και εκεί εγκλωβίστηκε μία μικρή φυσαλίδα αέρα και ορίστε τα αποτελέσματα! Ο θάνατος του μου είναι αδιάφορος, ήταν απλά μία κίνηση για να σπείρω το τρόμο. Έπεσε στο πάτωμα σαν σακί, είχε όμως πλάκα έτσι όπως έφαγα τα καριολάκια που τον φυλούσανε, όταν είδαν βέβαια το Ούζι και το αποτέλεσμα στο κεφάλι του αφεντικού τους, τους κόπηκε η αναπνοή.\nΈχω πάει στο Κολωνάκι να πληρωθώ. Εδώ και λίγη ώρα κάθομαι σε έναν καναπέ, σερβιρίστηκα ένα εφτάστερο ελληνικό μπράντυ (μέτριο) και χαζεύω μία όπερα στο κανάλι της Βουλής. Δίπλα μου στο καναπέ ο κύριος Γιάννης κοιμάται με ανοιχτά τα μάτια, έχει τα πόδια του απλωμένα σε ένα υποπόδιο και ένα σβησμένο πουράκι στο στόμα του. Δεν ροχαλίζει αλλά δεν έχει σταματήσει να παραμιλάει και να κλάνει δυνατά αν και άοσμα. Σε μία πολυθρόνα κάθετε ο αδερφός του ο κύριος Παύλος και μετράει λεφτά τα οποία προορίζονται για μένα. Στο τραπεζάκι υπάρχουν τσαλακωμένες λαδόκολλες και χαρτοπετσέτες από κάποιο σουβλατζίδικο δίπλα στο επίχρυσο 45αρι Κολτ του κυρίου Παύλου. Περιμένουμε το Μάκη. Τον ανιψιό τους που τον στείλανε να πάει να φάει ένα μαλάκα το Ρένο αφότου αυτός θα είχε σκοτώσει έναν τοκογλύφο και το μπράβο του. Στη ατμόσφαιρα του δωματίου υπάρχει μία μυρωδιά τζατζικιού ανακατεμένη με καπνό ακριβών πούρων. Το πρόβλημα για μένα σε αυτήν την ιστορία είναι ότι μαζί με το Ρένο είναι και ο μπρατάν μου ο Λάμπρος, στον οποίο δεν έχω πει λέξη για αυτήν την ιστορία. Δεν ξέρει καν ότι δουλεύω για τους Σαντικτσίδες. Η θέση μου είναι απίστευτα δύσκολη και από την άλλη θεωρώ ότι ο Λάμπρος είναι πολύ γάτος για να την πατήσει από τον ανεγκέφαλο συνεργάτη του. Πρώτα απ’ όλα ο Λάμπρος όταν δουλεύει σε ζευγάρι δεν δίνει πλάτη στον άλλο εκτελεστή, και θεωρώ αδύνατον να προλάβει να τραβήξει πιο αργά το πιστόλι του από τον μαλάκα σε περίπτωση συμπλοκής. Οι Σαντικτσίδες θα ήθελαν να τους κάνει τη δουλειά τους ο Λάμπρος, μα ο φίλος μου δεν θα πούλαγε στην παρούσα φάση το αφεντικό του οπότε και τα αφεντικά δεν τον προσέγγισαν. Πλησίασαν όμως το Ρένο που βάζω στοίχημα ότι το μυαλό του δεν είναι μεγαλύτερο από ένα φασόλι και πουλάει εύκολα και το μουνί της μάνας του για μια χούφτα κέρματα. Ξαφνικά χτυπάει το κινητό του κύριου Παύλου, το σηκώνει και μιλάει με έναν γλυκό τόνο, σχεδόν μελιστάλακτο. Το κλείνει μετά από λίγο και μου απευθύνει το λόγο σε τόνο πιο φυσιολογικό:\n«Βόβα, σε αυτό στο φάκελο είναι ότι συμφωνήσαμε για τον Πελμενίδη και επιπλέον έξι χιλιάρικα, πάρτα λεβέντη μου. Αυτά να τα στείλεις στη μάνα σου στο Μινσκ να πιει μια βότκα στην υγειά μου.»\nΑνοίγει ένα από τα συρτάρια που έχει το τραπεζάκι του σαλονιού και βγάζει ένα πιστόλι Ζάσταβα και δώδεκα 500ευρα, τα βάζει πάνω στο φάκελο με την αμοιβή μου για τον Πελμενίδη και μου κάνει νόημα να τα πάρω.\n«Ευχαριστώ κύριε Παύλο αν και η μάνα μου μένει στη Πλατεία Κολιάτσου. Τι πρέπει όμως να κάνω;»\nΑνάβει ένα κοχίμπα, ρίχνει μία ματιά στο κύριο Γιάννη που ακόμη κοιμάται, ξεφυσάει σαν ατμομηχανή στην ανηφόρα και κουνάει το κεφάλι του απογοητευμένος. Γυρνάει ξανά προς το μέρος μου:\n«Τράβα να φας εκείνο το βλάκα το Ρένο ρε. Το σκατόμουτρο του το ξέρεις, τον είχες συναντήσει στη Μαρκόνι. (Γύρω στο 1.75, καστανόξανθος με μουστάκι γύρω στα 45). Λιοσίων και Ιουλιανού λέει είναι, στη στάση του λεωφορείου. Το ζώο, τα σκάτωσε όλα, δεν έκανε τη δουλειά μας. Το χαμένο κορμί. Και από την άλλη εκείνο το κωλόπαιδο ο Λάμπρος έφαγε το Μάκη. Μετά θα τον βρεις, θα τον παρακολουθήσεις μέχρι να σε οδηγήσει στο αφεντικό του το πούστη το Πατζαρόπουλο. Θα τους αλλάξεις τη παναγία ολονών και θα σε εξοφλήσω μία και καλή.\n«Εντάξει κύριε Γιάννη, φεύγω αμέσως. Μα πως θα βρω αυτόν τον Λάμπρο;»\nΑνοίγει το ίδιο συρτάρι που άνοιξε και πριν και βγάζει μία κόλλα Α4 με τυπωμένες φωτογραφίες πάνω της όπου διακρίνεται καθαρά ο Λάμπρος σε διάφορες φάσεις και ανυποψίαστος. Σε κάποια καφετέρια, μέσα σε αυτοκίνητο εμφανώς τραβηγμένες από κινητό και κάποιες απ’ ότι φαίνεται από κάμερα ασφαλείας στο εσωτερικό κάποιου καταστήματος μάλλον το μινιμάρκετ κάποιου βενζινάδικου. Ο Παύλος Σαντικτσής ακουμπάει πάνω στη προηγούμενη μία φωτοτυπία της ταυτότητας ενός ανθρώπου που μου λέει ότι είναι ο αρχιτοκογλύφος Άκης Πατζαρόπουλος από το Πύργο Ηλείας αν και τα στοιχεία στη ταυτότητα λένε Doug Dinsdale του Graham γεννημένος στο Γιβραλτάρ και κάτοικος Λονδίνου. Μου λέει να αγνοήσω τα γραπτά και να επικεντρωθώ στις φωτογραφίες. Δεν γνωρίζει τον τόπο κατοικίας των δύο αυτών ανθρώπων αν και ξέρει από το Ρένο ότι ο Λάμπρος μένει κάπου κοντά στο παλιό καπνεργοστάσιο στο Κολωνό και ο Πατζαρόπουλος οδηγεί μία μαύρη Μπεμβέ Μ5 στέισον βάγκον. Θεωρεί ότι μόνος τρόπος εντοπισμού του Πατζαρόπουλου είναι μέσο του Λάμπρου και θέλει να τον κρατάω ενήμερο. Νιώθω σαν ντέντεκτιβ! Έχω αργήσει και ο Ρένος έχει ραντεβού με μία των 9mm.\nΧώνω το Ζάσταβα στο παντελόνι μου και τα Α4 στο φλάι, ρίχνω λίγο κρύο νερό στα μούτρα μου, παίρνω το κράνος βγαίνω στο πεζοδρόμιο και καβαλάω το ΚΤΜ. Σε λιγότερο από δέκα λεπτά έχω βγει μαρσάροντας στη Λιοσίων. Διακρίνω στη στάση του λεωφορείου με σταυρωμένα τα χέρια το Ρένο. Φοράει μαύρο πέτσινο και σκούρο παντελόνι, καλά τον θυμόμουν, είναι καστανόξανθος, χωριάτης, με μουστάκι ιρλανδού μπάτσου και φάτσα μαλάκα. Κόβω ταχύτητα, σταματάω μπροστά του με το κατέμ αλλά δεν μου δίνει σημασία. Σηκώνω το τζάμι από το κράνος, με αναγνωρίζει ανεβαίνει στη μηχανή και μουρμουράει μία βρισιά στη γλώσσα του. Στρίβω αμέσως δεξιά στη Βασιλείου Μακεδόνος, ένα πεζοδρομημένο αδιέξοδο.\n«Θέλω να κατουρήσω φίλε.»\nΜου γνέφει καταφατικά. Κατεβαίνουμε από τη μηχανή και παρ όλη τη παγωνιά ανοίγω το μπουφάν μου και τραβάω το Ζάσταβα με το αριστερό, του παίζω μία στο στήθος και με το δεξί μου του σκίζω το στομάχι με τη πεταλούδα. Ο βλάκας δείχνει περίεργος κάτω από το κίτρινο φως της λάμπας του δρόμου και προσπαθεί να κλείσει με τις παλάμες του το σκισμένο του στομάχι και ταυτόχρονα προσπαθεί να πάρει βαθιές αναπνοές. Το ζεστό αίμα αναβλύζει από τις ολοκαίνουριες τρύπες του και βάφει κόκκινο το χιόνι, λίγος κόκκινος αφρός βγαίνει από το στόμα του. Τον πυροβολώ το κεφάλι και εγκαταλείπει κάθε προσπάθεια να κλείσει με τις παλάμες του τις ολοκαίνουριες τρύπες του. Σκίζω με τη πεταλούδα το μπουφάν του και διακρίνω σε θήκη το προσωπικό του Μακάροφ, είναι κακοσυντηρημένο. Του φερμάρω τα κλειδιά, το πορτοφόλι, το κινητό και έναν παραφουσκωμένο καφέ φάκελο. Ανεβαίνω στο κατέμ μαρσάροντας και στο επόμενο φανάρι έχω ξεφορτωθεί το Ζάσταβα σε ένα φρεάτιο.\nΧέζω μετά από 6 μέρες και νιώθω ανακουφισμένη. Πάντα μου αρέσει να σκέφτομαι διάφορα όταν κάθομαι στη λεκάνη. Λοιπόν πολύ περίεργες φάτσες αυτοί οι δύο τύποι στο γραφείο του Άκη. Με το Λάμπρο γνωριστήκαμε στο μπαρ του Σούλη. Ωραίος τύπος, δείχνει άγριος και σοβαρός αλλά πιστεύω ότι είναι κουτάβι κατά βάθος. Είχε πλάκα στο μπαρ. Ο άλλος ο ξανθός… φάτσα ψυχανώμαλου. Τι να πω. Και λίγο πριν πατήσω το καζανάκι με παίρνει στο κινητό ο Άκης.\n«Έλα Βαλεντίνα, ενοχλώ;»\n«Όχι Άκη, πες μου.»\n«Πρόσεχε κορίτσι μου αν και δεν νομίζω να σε πήραν χαμπάρι εσένα. Έναν από τους δύο δικούς μου που γνώρισες χθες… ξέρεις κατάλαβες… Καλό ταξίδι… κτλ. Οπότε φίλαγε τα νότα σου, ξέρω ‘γω.»\n«Οκ, σε ευχαριστώ θα προσέχω.»\nΠρέπει να πάρω να ενημερώσω τη Ντάνιτσα να προσέχει, δεν ξέρω τι σκατά κάνει αυτή η γυναίκα αλλά την είδα να πηγαίνει την πιο ακατάλληλη στιγμή προς το γραφείο του Σούλη, τι να πήγε να κάνει εκεί μέσα… Ίσως υπάρχει κάποιος χαφιές στο μπαρ και την είδαν να κινείται ύποπτα. Λες να τη φάγανε και αυτήν οι εκτελεστές του Άκη; Για να δούμε…\n«Γεια σου Ντάνι. Ζεις;»\n«Λοιπόν! Άκου! Δεν ξέρω σίγουρα τι τρέχει με εσένα αλλά για να είσαι σίγουρη καλύτερα μην πας σπίτι σου απόψε…»\n«Αν έχεις κάνει κάτι στη πλατεία Αμερικής πέρα από τη δουλειά σου στο μπαρ καλύτερα να φροντίσεις να προστατέψεις τον εαυτό σου. Ίσως και να κινδυνεύεις.\n«Βαλεντίνα μου, δεν έχω ιδέα για τι πράγμα μου μιλάς.»\n«Οκ, μπορεί και να κάνω λάθος καληνύχτα Ντάνι!»


ΕΙΣ ΩΤΑ ΜΗ ΑΚΟΥΟΝΤΩΝ: Γράψε αλίμονο - Η Καθημερινή Ενημέρωση για την Κατερίνη και την Πιερία\nΑρχική » Άρθρα - Απόψεις » ΕΙΣ ΩΤΑ ΜΗ ΑΚΟΥΟΝΤΩΝ: Γράψε αλίμονο\nΕΙΣ ΩΤΑ ΜΗ ΑΚΟΥΟΝΤΩΝ: Γράψε αλίμονο\n28 Απριλίου 2020 - Ανανεώθηκε στις 21 Ιουλίου 2021\nΑν είναι όλοι οι οπαδοί των κομμάτων σαν κι αυτούς που διαβάζουμε στο διαδίκτυο καλύτερα να δέσουμε μια πέτρα στον λαιμό να πάμε να πνιγούμε. Δεν είναι μόνο το ακατάσχετο υβρεολόγιο. Δεν είναι μόνο η χυδαιότητα χωρίς όρια. Είναι το μίσος!\nΟύτε οι πιο ηλίθιοι χούλιγκανς δεν έχουν τόσο μίσος για τους αντίπαλους της άλλης ομάδας.\nΔεν το χωρά το μυαλό μας. Που βρίσκεται τόση χολή; Από πού ξεφύτρωσαν όλα αυτά τα ζιζάνια και πνίγουν το περιβόλι της πατρίδας μας; Θα πείτε είναι ο φυσικός νόμος της αύξησης της εντροπίας δηλαδή του χάους και της ερήμωσης. Αλλά κάποιοι ισχυρίζονται ότι υπάρχει μια λέξη «η λογική» και άλλη μία ακόμα πιο δύσκολη «η μετριοπάθεια». Είναι πολύ εύκολο κι ακόμα πιο ανεύθυνο να πεις «Γαία πυρί μιχθήτω»\nΤώρα ξέρουμε γιατί διαβάζουμε τώρα τελευταία για ένα σωρό επιστήμονες που αριστεύουν έξω, αφού εδώ κρύβονται. Τώρα ξέρουμε γιατί ο Τραμπ έχει οπαδούς. Τώρα ξέρουμε γιατί ο λαϊκισμός έχει πέραση. Γιατί υπάρχουν πελάτες πρόθυμοι να τους περάσεις το καπίστρι αρκεί να τους χαϊδέψεις στην πλάτη και να τους δώσει ένα ζαχαρωτό και κυρίως έναν αντίπαλο.\nΑλλά εμείς σκεφτόμαστε το αύριο και μελαγχολούμε. Βγαίνουμε από μια καταστροφή. Υγειονομική, οικονομική και πολιτική και η επόμενη μέρα θα δείξει το ποιόν όλων μας. Τα προβλήματα είναι πελώρια και δυσεπίλυτα. Μερικοί συνάνθρωποί μας καταστράφηκαν. Θα τους πάρει καιρό να συνέλθουν. Υπάρχουν άνθρωποι που είναι στα πρόθυρα της λιμοκτονίας.\nΥπάρχουν όμως κι άλλοι που κερδοσκοπούν ασύδοτα. Άλλοι που εμπορεύονται την πίστη τους σε κάποιο κόμμα ή σε κάποια τέλος πάντων ιδεολογία.\nΌμως τέτοιοι πάντα υπήρχαν και θα υπάρχουν. «Ο λύκος στην αναμπουμπούλα χαίρεται». Και στη γωνία μας περιμένει ο Ερντογάν.\nΧρειάζεται συνεργασία για να βγούμε από τα δύσκολα. Όλοι θέλουν να μη ζημιώσουν, άλλοι θέλουν και να κερδίσουν από πάνω κι αν αυτές είναι κόκκινες γραμμές τι συζήτηση να γίνει;\nΠάρτε για παράδειγμα τα ενοικιαζόμενα ακίνητα. Τελικά όλοι ζητούν να βάλει τα ενοίκια το κράτος κι αυτό πού να τα βρει τα λεφτά αφού δεν μαζεύει φόρους; Έτσι όλοι έχουν δίκαιο και κανείς δεν το βρίσκει.\nΕυτυχώς υπάρχουν νουνεχείς άνθρωποι και στην κυβέρνηση και στην αντιπολίτευση και στους Δήμους και στα επιμελητήρια. Να βάλουν το κεφάλι κάτω να βρουν τις καλύτερες λύσεις και να αφήσουν του αφιονισμένους στην καρακοσμάρα τους